Q=9	C=5	SS=6	LS=0	PS=0	DC=3	LC=0	SD=0	BS=2	G0=165	G1=59	G2=12	DLID=ber_Latn	BODY=Ḥeggu: Asirem n ṣṣeḥ i yeqriben-ik yemmuten | Acu yesselmad Wedlis Iqedsen?\nIXEF WIS SEBΣA\nAsirem n ṣṣeḥ i yeqriben-ik yemmuten\nAmek i neẓra belli a d-yeḍru s ṣṣeḥ ḥeggu n lmeggtin?\nAcu i d-iţbegginen belli Yahwa yebɣa a d-yesseḥyu lmeggtin?\nMenhu ara d-yeḥyun?\n1-3. Anta-ţ teεdawt i ɣ-d-yettabaεen irkelli? Acuɣer ma nessenqed ayen yesselmad Wedlis Iqedsen a neţţuṣebber?\nXAYEL iman-ik la treggleḍ i yiwen weεdaw yellan d uqsiḥ. Iǧhed akteṛ-ik yerna iɣleb-ik di tazzla. Teẓriḍ belli yeqqur wul-is axaṭer twalaḍ-t mi genɣa xilla si leḥbab-ik. Kkes-ed ayen ur texdimeḍ akken a s-trewleḍ, meεna iţqerrib-ed dima akteṛ! Waqila ulac asirem. Ccwi kan, ataya yiwen wemsellek ibedd-ed ɣer tama-k! Iǧhed akteṛ n weεdaw-ik, yerna iggull a k-iεiwen.\n2 Nezmer a d-nini belli yettabaε-ik-id s ṣṣeḥ weεdaw yecban wagi. Yettabaε-aɣ-d irkelli. Akken i t-id-nelmed deg yixef iεeddan, Adlis Iqedsen yeqqar-ed belli lmut ţ-ţaεdawt. Ulac win i gzemren a s-yerwel neɣ a ţ-issebεed. Amur ameqran seg-neɣ ẓran-ţ mi sen-teḥweṣ wid i ţḥibbin. Meεna Yahwa iǧhed akteṛ n lmut. D Amsellek yeččuṛen d leḥmala i d-ibeggnen yakan belli izmer ad yeɣleb taεdawt-agi. Yewεed belli a ţ-yemḥu i lebda. Adlis Iqedsen isselmad belli “aεdaw aneggaru ara yessenger, d lmut.” (1 Ikurintiyen 15:26) D lexbaṛ yetεeddan!\n3 A nẓer tura ayen swayes i d-tgellu lmut m’ara d-teḥdeṛ. Ayagi a ɣ-iεiwen a nefhem yiwet lḥaǧa ara ɣ-issefṛḥen: Yahwa yewεed belli lmeggtin a d-ḥyun. (Icεaya 26:19) A d-uɣalen ɣer tudert. D wa i d asirem n ḥeggu n lmeggtin.\nM’ARA YEMMET WIN I NḤEMMEL\n4. a) Acuɣer ayen iḥuss Σisa mi gemmut win i gḥemmel iţxebbiṛ-aɣ-d ɣef wacu i geţḥussu Yahwa? b) Amek i tella lεalaqa ger Σisa d leḥbab-is?\n4 Yella wasmi i gemmut walbeεḍ i tḥemmleḍ? Bla ccekk, yeɣli-d fell-ak leḥzen akk-d lqerḥ; tḥusseḍ belli ur tezmireḍ aţ-ţxedmeḍ acemma, yerna liḥala-yagi teɣleb-ik almi d ayen. Di teswiεin am tigi neḥwaǧ ṣṣber i d-itekken seg Wawal n Ṛebbi. (Γer-ed 2 Ikurintiyen 1:3, 4.) Adlis Iqedsen iţεawan-aɣ a nefhem ayen i geţḥussu Yahwa akk-d Σisa m’ara yemmet ḥedd. Σisa, yellan d ccbiha ikemlen n Baba-s, iḥuss i lqerḥ i d-tessasay lmut. (Yuḥenna 14:9) Mi gella yeţṛuḥu ɣer Yarucalim, yeţεeddi ɣer temdint n Bit-Ḥananya akken ad yerzu ɣef Ilεazar akk-d Meryem d Marta, tiyessetmatin-is. Uɣalen d leḥbab imeqranen. Adlis Iqedsen yenna-d: “Yasuε iḥemmel Marta, weltma-s akw-d Ilεazar.” (Yuḥenna 11:5) Acu kan, akken i t-id-neẓra deg yixef iεeddan, Ilεazar yemmut.\n5, 6. a) Acu i gḥuss Σisa mi gwala tawacult n Ilεazar d leḥbab-is ţrun fell-as? b) Ayɣer i ɣ-yesseǧhad leḥzen swayes i gḥuss Σisa?\n5 Acu i gḥuss Σisa mi gemmut weḥbib-is? Adlis Iqedsen yenna-d belli iṛuḥ a d-iẓer tawacult n Ilεazar d leḥbab-is i geţrun fell-as. Mi ten-iwala, yeḥzen ayendin; “tergagi-d tasa-s, ijreḥ wul-is.” Imiren, “ibda yeţru.” (Yuḥenna 11:33, 35) Eεni leḥzen-agi ibeggen-ed belli Σisa ur yesεi ara maḍi asirem? Awwah, xaṭi. Σisa yeεlem belli tella lḥaǧa yessewhamen ara d-yeḍrun. (Yuḥenna 11:3, 4) Γas akken, iḥuss i leḥzen i d-teţţaǧǧa lmut.\n6 Nezmer a d-nini belli leḥzen is i gḥuss Σisa yesseǧhad-aɣ. Yesskanay-aɣ-d belli Σisa akk-d Baba-s, Yahwa, keṛhen lmut. Meεna Yahwa Ṛebbi yezmer ad innaɣ d lmut w’a ţ-yeɣleb! A nẓer tura d acu n tezmert i gefka i Σisa.\n“ILΣAZAR, FFEΓ-ED ΓER BEṚṚA!”\n7, 8. Acimi i sen-d-iban i wid i gḥedṛen i temsalt n Ilεazar am wakken ulac asirem? Lameεna acu i gexdem Σisa?\n7 Ilεazar iţwanṭel deg yiwen lɣar. Σisa yenna-yasen ad kksen aẓru i gɣummen lɣar-agi. Marta ur tebɣi ara axaṭer lǧeţţa n Ilεazar tebda ahat trekku imi ṛebεa wussan segmi yemmut. (Yuḥenna 11:39) Di liḥala am tagi, ɣer lεibad ulac asirem i d-yegran!\nḤeggu n Ilεazar si lmut yewwi-d lfeṛḥ d ameqran.—Yuḥenna 11:38-44\n8 Swexxṛen-d ihi aẓru-nni i gɣummen lɣar, dɣa iεeggeḍ Σisa s lqedd n taɣect-is: “Ilεazar, ffeɣ-ed ɣer beṛṛa!” D acu i geḍran? “Lmegget nni yeffeɣ-ed.” (Yuḥenna 11:43, 44) Xayel acḥal i feṛḥen yemdanen iḥedṛen i temsalt-a! Ẓran belli Ilεazar, i sen-yellan d lǧaṛ, d aḥbib, d aqrib neɣ d gma-tsen, yemmut. Lameεna, argaz-agi εzizen fell-asen atan tura ibedd-ed zdat-sen. Iban-asen-d am wakken ţ-ţargit i ţţargun. Ahat aṭas i geţrun si lfeṛḥ mi d-εennqen Ilεazar. Lmut teţwaɣleb!\nIlya (Ilyahu) yesseḥya-d mmi-s n yiwet taǧǧalt (tadyalt).—1 Igelliden 17:17-24\n9, 10. a) Amek i d-issken Σisa win i s-d-yefkan tazmert akken a d-yessker Ilεazar si lmut? b) Acu n nnfeε i d-teţţawi leqraya n teḥkayin n Wedlis Iqedsen yeεnan ḥeggu n lmeggtin?\n9 Σisa ur d-yenni ara belli weḥd-es i gexdem lmuεǧiza-yagi. Uqbel ad issiwel i Ilεazar, ibeyyen-ed εinani di tẓallit belli d Yahwa i t-id-yesseḥyan. (Γer-ed Yuḥenna 11:41, 42.) Mačči tikkelt-agi kan i gessexdem Yahwa tazmert-is akka. Ilεazar d yiwen ger tesεa n yemdanen i d-yeḥyan, iɣef i d-iheddeṛ Wawal n Ṛebbi. * D lεali m’ara neqqar yerna nessenqad tiḥkayin-agi. Sselmadent-aɣ belli Ṛebbi ur ixeddem ara maḥyaf (lxilaf), axaṭer wid i d-yeḥyan llan ama seg wat Isṛayil ama si lǧens nniḍen, ama d ilmeẓyen ama d imeqranen, ama d irgazen ama ţ-ţulawin. Iţban-ed xilla n lfeṛḥ di teḥkayin-agi! Di lemtel, asmi i d-yessker Σisa yiwet teqcict tamecṭuḥt si lmut, imawlan-is “xelεen tεeǧǧben deg wayen walan.” (Marqus 5:42, Awal n tudert) Yahwa imudd-asen yiwen n lfeṛḥ d lmuḥal a t-ţţun.\nAmceggeε Buṭrus issker-ed si lmut Durkas, yiwet tmasiḥit.—Lecɣal 9:36-42\n10 Acu kan, wid i d-yeḥya Σisa εawden mmuten. Ihi, nezmer a s-nini belli baṭel kan i ten-id-yerra ɣer tudert? Ala. Tiḥkayin-a i d-iheddṛen ɣef widak-agi i d-yeḥyan ţţakent-aɣ-d asirem yerna ţbegginent-aɣ-d belli aselmed, yellan deg Wedlis Iqedsen, iṣeḥḥa.\nACU I NEZMER A D-NELMED SI TEḤKAYIN I D-IHEDDṚEN ΓEF ḤEGGU N LMEGGTIN?\n11. Amek i d-tessenεet teqsiṭ n Ilεazar belli ayen yuran deg Umusnaw 9:5 d ṣṣeḥ?\n11 Adlis Iqedsen yesselmad belli wid yemmuten “ur ẓrin acemma.” (Amusnaw 9:5) Ur ddiren, ur ţkemmilen ţεicin anda nniḍen. D ayen i d-tessenεet teqsiṭ n Ilεazar. Mi d-yuɣal ɣer tudert, eεni yessedhec lɣaci s wayen i gwala zzeεma deg igenni? Neɣ yessaged-iten s tmucuha yessexlaεen yeεnan ǧahennama n tmes? Xaṭi. Σlaḥsab n Wedlis Iqedsen, mačči d ayen akk i d-yeḥka. Di ṛbeε eyyam-nni ideg yemmut, ur ‘yeẓri acemma.’ Yella igen kan di lmut.—Yuḥenna 11:11.\n12. Acuɣer i nezmer a netḥeqqeq belli ḥeggu n Ilεazar d ayen yeḍran s ṣṣeḥ?\n12 Taqsiṭ n Ilεazar teţwerri-d daɣen belli ḥeggu n lmeggtin d ayen yeḍran s ṣṣeḥ, mačči ţ-ţamacahuţ. Σisa issker-ed aḥbib-is zdat n izumal n inagan. Ula d lεulama n ddin, i gkeṛhen Σisa, ur nkiṛen ara belli yexdem lmuεǧiza-yagi. Atan wayen i d-nnan: “D acu ara nexdem? Argaz inna [Σisa] ixeddem aṭas n limaṛat.” (Yuḥenna 11:47) Llan daɣen xilla n medden i d-yusan ad ẓren lmegget-agi i d-yekkren. Daɣneţţa, aṭas n lεibad nniḍen i gumnen s Σisa. Walan belli ayen yeḍran d Ilεazar d ţţbut belli Σisa iceggeε-it-id Ṛebbi. Seg wakken iǧhed ţţbut-agi, kra n lεulama n ddin Iyahudiyen, iwumi qquren wulawen, nudan ad nɣen Σisa w’ad rnun Ilεazar.—Yuḥenna 11:53; 12:9-11.\n13. Acu ara ɣ-yeǧǧen a namen belli Yahwa yezmer a d-yeḥyu lmeggtin?\n13 D ṣṣwab ma neqbel belli ḥeggu n lmeggtin d ayen yellan s ṣṣeḥ? Ih, axaṭer Σisa yenna-d belli yiwen wass a d-ḥyun “wid meṛṛa yellan deg iẓekwan.” (Yuḥenna 5:28) Yahwa d Axellaq n tudert. Ihi, yewεeṛ a namen belli yezmer ad iεiwed a ţ-id-yexleq? Neẓra belli ayagi icudd mliḥ ɣer ccfawa-ines. Izmer a d-immekti wid εzizen fell-aneɣ i gemmuten? D imelyaṛen n imelyaṛen n yetran i gεemmṛen igenwan; xas akken, Ṛebbi yessen yal itri s yisem-is. (Icεaya 40:26) Yahwa Ṛebbi yezmer ihi ad yecfu ɣef wid i nḥemmel ula di leḥwayeǧ timecṭaḥ, yerna yezmer a ten-id-yerr ɣer tudert.\n14, 15. Akken i t-id-yenna Yub, acu i d-iţbegginen belli Yahwa yebɣa a d-yesseḥyu lmeggtin?\n14 Adlis Iqedsen yesselmad-aɣ belli Yahwa iḥar (iɣṣeb) a d-issker wid yemmuten. Amek i nezmer a netḥeqqeq s wayagi? Yub yellan d unṣiḥ, yenna: “Lemmer i d-iḥeggu wemdan m’ara yemmet, ad ṣebreɣ.” Iţmeslay-ed ɣef ṣṣber ara yeṣber deg uẓekka armi d ass ideg ara t-id-immekti Ṛebbi. Yenna-yas i Yahwa: “A yi-d-tsiwleḍ, a k-d-rreɣ; aţ-ţcedhiḍ ayen i xedmen ifassen-ik.”—Yub 14:13-15.\n15 Xemmem kan! Yahwa icedha wid yemmuten, iḥar a ten-id-yerr ɣer tudert. Mačči d ayen iţṣebbiren imi neεlem belli iţḥussu ayagi? Lameεna, d acu i neẓra ɣef ḥeggu-yagi ara d-yeḍrun ɣer zdat? Menhu ara d-yeḥyun? Yerna anda ara d-ḥyun?\n“WID MEṚṚA YELLAN DEG IẒEKWAN”\n16. Amek ara tili liḥala ideg ara d-ḥyun lmeggtin?\n16 Tiḥkayin n Wedlis Iqedsen i d-iheddṛen ɣef wid i d-yeḥyan sselmadent-aɣ xilla n leḥwayeǧ ɣef ḥeggu ara d-yeḍrun ɣer zdat. Imdanen i d-yuɣalen yakan ɣer tudert ɣef lqaεa mlalen d wid i ḥemmlen. Akka ara teḍru d lεibad ara d-yeḥyun ɣer zdat, meεna di liḥala izaden. Akken i t-nwala deg yixef wis 3, Ṛebbi yeqsed ad yerr lqaεa kamel d Lǧennet. Ihi, lmeggtin ur d-ţţuɣalen ara ɣer tudert di ddunit iţwagezren si lgirrat, si tmenɣiwt akk-d lehlak. A sen-teţţunefk tegniţ akken ad εicen i lebda ɣef lqaεa ideg ara yili sseεd d lehna.\n17. Anwi-ten wid akk ara d-yeḥyun?\n17 Anwa ara d-yeḥyun? Σisa yenna-d belli “wid meṛṛa yellan deg iẓekwan a d-slen i taɣect-is [tin n Σisa]. A d-ffɣen.” (Yuḥenna 5:28, 29) Yeţwakteb daɣen deg Uweḥḥi 20:13: “Lebḥeṛ iḍegger-ed lmeggtin yellan ɣur-es; lmut akw-d laxeṛt [hadis, s tyunanit] ḍeggren-d lmeggtin yellan ɣur-sen.” “Hadis” iţmettil-ed aẓekka i geţṛaǧun imdanen meṛṛa. (Ẓer timerna yeţţusemman: “D acu-ten ciyul akk-d hadis?”) Aẓekka-yagi ad yuɣal d lfareɣ (d ilem). Imelyaṛen n lεibad i gellan deg-s a d-uɣalen ɣer tudert. Amceggeε Bulus yenna-d belli ad yili “ḥeggu n iḥeqqiyen akw-d imesbaṭliyen.” (Lecɣal 24:15) Amek i glaq a nefhem imeslayen-agi?\nDi Lǧennet, lmeggtin a d-ḥyun w’ad mlilen d wid i ḥemmlen.\n18. Anwi-ten kra seg wid yeţţusemman “iḥeqqiyen” ara d-yeḥyun, yerna seg wacu ara k-id-issukkes usirem-agi?\n18 Ger wid iţţusemman “iḥeqqiyen”, llan waṭas n lεibad iɣef i d-iheddeṛ Wedlis Iqedsen i gεacen uqbel a d-yas Σisa ɣer lqaεa. Teţxemmimeḍ ahat ɣer Nuḥ, Abṛaham, Ṣara, Musa, Rut d Istir, akk-d waṭas nniḍen. Taktabt n Iεebṛaniyen, ixef 11, teţmeslay-ed ɣef kra seg yergazen ţ-ţlawin-agi yesεan liman. Meεna, ger “iḥeqqiyen” llan daɣen iqeddacen n Yahwa yemmuten di zzman-nneɣ. Asirem n ḥeggu n lmeggtin yezmer a ɣ-d-issukkes si tugdi n lmut.—Iεebṛaniyen 2:15.\n19. Menhu i d “imesbaṭliyen”, yerna anta tagniţ ara sen-yefk Yahwa s leḥmala?\n19 “Imesbaṭliyen” d wid ur neqdic ara ɣef Yahwa neɣ ur s-nuɣ ara awal imi leεmeṛ slin yis. Amek ara teḍru yid-sen? Imelyaṛen-agi n lεibad a d-ḥyun ula d nutni yerna ad sεun lweqt akken ad issinen Ṛebbi n ṣṣeḥ w’ad qedcen fell-as. Deg yiwet lmudda n walef iseggasen, lmeggtin a d-uɣalen ɣer tudert w’a sen-teţţunefk tegniţ akken ad rnun ɣer yemdanen unṣiḥen bac ad qedcen ɣef Yahwa. Zzman-agi ad yili d axlaf. D wa i d zzman iwumi yeqqar Wedlis Iqedsen Ass n Lḥisab. *\n20. Acu i d ǧahennama, yerna anwa ara iṛuḥen ɣer din?\n20 Amek yeεni? A d-kkren wid akk yemmuten? Xaṭi. Adlis Iqedsen yesselmad belli kra seg wid yemmuten atnan di “ǧahennama.” (Luqa 12:5) Ameslay-agi “ǧahennama” yekka-d seg yisem n yiwen ugudu yellan zik beṛṛa n Yarucalim. Sserɣayen dinna lǧifat akk-d lewsex. Lmegget ara ḍeggren ɣer din, d win i ḥesben Iyahudiyen ur yestahel ara ad iţwanṭel neɣ a d-yeḥyu. Ihi, ǧahennama teţmettil-ed akken ilaq nnger n lebda. Σisa a d-iger afus-is di lḥisab n lḥeggtin akk-d lmeggtin, meεna d Yahwa i d Lqaḍi ameqran. (Lecɣal 10:42) D lmuḥal a d-yessker si lmut wid i geḥseb d imcumen, i gugin ad beddlen.\nḤEGGU I TEMΣICT DEG IGENWAN\n21, 22. a) Acu n ṣṣenf nniḍen n ḥeggu i gellan? b) Anwa i d amezwaru i d-yeḥyan akken ad iεic deg igenni d ṛṛuḥ?\n21 Adlis Iqedsen iheddeṛ-ed daɣen ɣef ṣṣenf nniḍen n ḥeggu: ḥeggu s lǧeţţa n ṛṛuḥ i temεict deg igenni. Ibder-ed yiwen lemtel kan si ṣṣenf-agi, ḥeggu n Σisa Lmasiḥ.\n22 Asmi nɣan Σisa, yella d amdan; acu kan, Yahwa ur iεemmed ara ad yeǧǧ Mmi-s εzizen deg uẓekka. (Ahellil 16:10; Lecɣal 13:34, 35) Isseḥya-t-id, meεna ur d-yuɣal ara ɣer tudert d amdan. Amceggeε Buṭrus issefhem-ed belli Lmasiḥ ‘yeţwanɣa di lǧeţţa, lameεna yuɣal-ed ɣer tudert s ṛṛuḥ.’ (1 Buṭrus 3:18) Ayagi d lbeṛhan ameqran. Σisa iεawed yuɣal d ṛṛuḥ iǧehden. (Γer-ed 1 Ikurintiyen 15:3-6.) D neţţa yakk i d amezwaru i gesfaydin s ḥeggu-yagi ifazen, acu kan, mačči d neţţa i d aneggaru.—Yuḥenna 3:13.\n23, 24. Anwa i gţekkan di ‘tqeḍεit tamecṭuḥt’ n Σisa, yerna acḥal yid-sen?\n23 Imi i geẓra Σisa belli ad yuɣal s igenni, yenna-yasen i inelmaden-is unṣiḥen: “Ad ṛuḥeɣ a wen-heggiɣ amkan.” (Yuḥenna 14:2) Wid ara iṛuḥen s igenni isemma-yasen “taqeḍεit tamecṭuḥt.” (Luqa 12:32) Acḥal n imasiḥiyen unṣiḥen ara yilin di terbaεt-agi tamecṭuḥt? Deg Uweḥḥi 14:1, yenna-d wemceggeε Yuḥenna: “Ţmuquleɣ, dɣa walaɣ izimer nni [Σisa Lmasiḥ] ibedd ɣef wedrar n Ṣiyun, llan yid-es meyya uṛebεa uṛebεin alef nni yesεan isem-is akw-d yisem n Baba-s uran ɣef yenyiren-nsen.”\n24 Imasiḥiyen-agi, yellan di 144 000 yid-sen, ideg i ţekkan imceggεen unṣiḥen n Σisa, a d-ḥyun akken ad εicen deg igenni. Amceggeε Bulus yura belli ḥeggu-yagi a d-yeḍru di lweqt n tisin n Lmasiḥ. (1 Ikurintiyen 15:23) Akken ara t-teẓreḍ deg yixef wis 9, aql-aɣ la neţεici di lweqt-agi. Daεneţţa, wid ara yemmten ass-a seg widak i d-yegran si 144 000 imasiḥiyen-nni, a d-ḥyun din din i temεict deg igenni. (1 Ikurintiyen 15:51-55) Lameεna, azgen ameqran seg yemdanen sεan asirem a d-ḥyun ɣer zdat bac ad εicen di Lǧennet ɣef lqaεa.\n25. Acu ara nwali deg yixef ara d-itebεen?\n25 D ṣṣeḥ, Yahwa ad yeɣleb lmut, taεdawt-nneɣ, yerna aţ-ţɣab i dayem. (Γer-ed Icεaya 25:8.) Meεna testeqsayeḍ ahat iman-ik, teqqareḍ-as: ‘Acu ara xedmen wid ara d-yeḥyun deg igenni?’ Ad ţekkin deg yiwet n Tgelda ifazen. A d-neḥfeḍ akteṛ ɣef lḥukuma-yagi deg yixef ara d-itebεen.\n^ § 9 Neţţaf tiḥkayin nniḍen deg 1 Igelliden 17:17-24; 2 Igelliden 4:32-37; 13:20, 21; Matta 28:5-7; Luqa 7:11-17; 8:40-56; Lecɣal 9:36-42 akk-d 20:7-12.\n^ § 19 Bac aţ-ţissineḍ akteṛ ɣef Wass n Lḥisab akk-d ssebba iɣef ara ţţuḥasben medden, ẓer timerna yeţţusemman: “D acu i d Ass n Lḥisab?”\nTiqsiḍin n Wedlis Iqedsen i d-iheddṛen ɣef ḥeggu n lmeggtin ţţakent-aɣ-d asirem aḥeqqani.—Yuḥenna 11:39-44.\nYahwa iḥar a d-yerr wid yemmuten ɣer tudert.—Yub 14:13-15.\nA d-ḥyun wid akk yellan deg uẓekka i geţṛaǧun imdanen meṛṛa.—Yuḥenna 5:28, 29.


Q=7	C=0	SS=2	LS=3	PS=0	DC=0	LC=1	SD=0	BS=11	G0=25	G1=18	G2=11	DLID=ber_Latn	BODY=Issin-iyi ad ak-issineγ ! > Imyura > Isalen\nAKRAWAL N UMUSSU N TIMANIT\nIZERFAN N WEGDUD AQBAYLI AKK D WID N TMURT-IS\n1- Agdud aqbayli γur-s azref a t-tissin Lezzayer s wudem unṣib.\n2- Tamurt n Iqbayliyen d-azref-is ad ilint γur-s tilisa tinedbalin i yettwassnen i yeddan akk d tilawt n tmetti-s akk d tutlayt-is, a d-yeṭṭfen deg tama n umalu seg Tizi-n-at-Σica, ar Ziama Mansurya deg tama n ugafa, ar Ğεafṛa deg tama n wenẓul. Ur teqbil ara assenṭed n kra n temnaḍin n wakal-is ar « lwilayat » i s-d-yezzin anda d-ttafen iman-nsen iqbayliyen yettidiren deg-sent ttwaḥeṛsen ddaw taqqa n wiyaḍ.(Jijel, Setif, Beṛğ-Bu-εṛaṛiğ, Bumerdas). Iγerma(timdinin) imeqqṛanen yellan deg temnaḍin-a ad ilint deg-sen tefranin usteqsi n wegdud (référendum). (Setif, Buṛğ-bu-εṛaṛiğ akk d Bumerdes).\n3 – Timanit tahrawant d azref n Tmurt n Iqbayliyen, tin a s-d-yefken akk izerfan s wayes ad teseddu AKK tilufa-s deg kra yellan d annar, anagar win n temḥaddit taγelnawt, asufeγ n iṣurdiyen akk daγen, ma γas mači am snat timezwura, d win n twuriyin n beṛṛa.\n4 – Tamurt n Iqbayliyen γur-s azref ad tili d Tigduda Tamnaḍit timanit, tamagdayt, timettit, tallakt.\n5- Tamurt n Iqbayliyen γur-s azref ad tesεu tisudutin ines, gar-asent amni(agraw) akk d unabaḍ.\n6- Tamurt n Iqbayliyen d azref-is ad tili tmaziγt tazwawt (taqbaylit) d tutlayt-is tunṣibt.\n7- Tamurt n Iqbayliyen γur-s azref ad tesεu asenğaq-is akk d izamulen-is.\n8 – Tamurt n Iqbayliyen γur-s azref ad tesεu aγerbaz azeddgan deg ad yili wamur ameqran n uselmed s tutlayt-is, beṛṛa i teqseḥ, i « lintigrizm » , i miḥyaf gar tariwin neγ gar wergaz akk d tmeṭṭut ; aγerbaz ad yefken azal i tussna akk d welday γef umaḍal, tatiknulujit akk d uqadeṛ n wazalen imenza n tallsa.\n9 – Tamurt n Iqbayliyen γur-s azref ad tesεu tuddsiwin n temḥaddit taγermant (imsulta, iεessasen n teẓgi, isellaken n tmest, taεessast n isigan( asagen), inufag, idgan idamsiwen γef yezmer a d-yili ḍerr)\n10 – Tamurt n Iqbayliyen d azref-is ad ilin γur-s wallalen n teywalt ines (tiliẓri, ṛaddyu, iγmisen, tiywalin nniḍen akk d wallalen nniḍen yettwassnen ass-a neγ a d-yennulfun)\n11- Tamurt n Iqbayliyen γur-s azref ad teseddu s yiman-is asnefli ad yeqqimen, n wakal-is, n iγerma-s, n usiweḍ akk d tebzert.\n12- Tamurt n Iqbayliyen γur-s azref a tt-id-iṣiḥ umur seg iṣurdiyen i d-yettasen seg uznaz n « upiṭrul » akk d lgaz ad yegdun amur n wannect imezdaγ yettidiren deg-s zdat imezdaγ n Lezzayer akken ma tella.\n13 – Agdud aqbayli γur-s azref ad yettwassiḍen(ad yettwaḥseb) d aγlan s yiman-is deg Lezzayer s umata.\n14 – Tamurt n Iqbayliyen γur-s azref a d-tekkes tilawin akk d teqcicin ines seg «usaḍuf n twacult” ucmit; γur-s azref ad tefk izerfan i yemyegdan i tlawin akk d yergazen.\n15 – Agdud aqbayli γur-s azref ad yennaγ s webrid n talwit i tawḍin ar iswi n wakrawal-a.\nTamurt n Iqbayliyen γur-s akk izerfan yellan deg Uṣenfar n Timanit n Tmurt n Iqbayliyen “PAK” i d-yeffγen ass 16 deg Ibrir 2003.\nAεraḍ i tsuqelt n ukrawal n umussu n timanit sγur Winna\nazul d amqren fellawen a yaṚaw n t mazΓa nek d y wen wemdan yellan d marseille .maana uliw a ten akin i levhar .\n« Urgaɣ lliɣ di tmurt-iw\nMi d-ukiɣ ḍḥiɣ-d d aɣrib\nUr t-ttamen ay aḥbib “\nI yenna Lewnis At Mangellat.\nTanemmirt tameqqrant ( taẓeɛlukt) a gma-tneɣ Winna ɣef tsuqqilt-agi-inek ( lemmer d lebɣi-k ay ul, tili seg uẓar-is i tura s teqbaylit –-Tamaziɣt akken ur reffun ara wiyaḍ- , seg-s imiren nezmer a tt-id-nsuqqel ɣer tutlayin nniḍen, ma ulac d acu n tadsimant-agi ur nemɛin?! Ma d tamurt n Yeqbayliyin s tmeslayt-ines i terza temsalt ihi “yessefk a s-nernu tigawt i wawal” I t-yeqqar Ferḥat s yiman-is, ma nettaru s tmeslayin nniḍen, am wakken nekkat ad neɛǧeb wiyaḍ, neɣ nekkat ad nqenneɛ wiyaḍ: Irumyen neɣ wissen anwi.. ur ẓriɣ ara?!\nTimsalin nniḍen i yi-iceɣben neɣ I yi-yesnuzegmen, d tigi:\n-- Azwaw, azwawi, izwawen... Ɛyiɣ deg-s, yqqel-iyi d qlilu, d qeḍran, zzit yerɣan. Ṣṣbeḥ tameddit selleɣ-as alammi i yi-d-yeffeɣ seg imeẓẓuɣen! Awal-agi “ Zzwawi, Zzwawa” d rregmat dagi deg Wehran akk d umalu ( ataram) n tmurt s umata, yernu mačči d anamek ( lmeɛna)-nni i s-nettak nekkni i yellan ɣur wiyaḍ.. ula d adabu akk d ijufar-ines la t-sseqdacen: “Zzwawa”.. ɣas ma ula d isem n « Leqbayel » yekka-d si taɛrabt, maca,d aneggaru-ya i smenyafeɣ nekkini.\n-- Xerṣum ad nemsegzu ɣef yisem “ Tayimant neɣ Tadsimant” ɣas ma nekk smenyafeɣ aneggaru-ya, imi d win yersen ɣef tmussni akk d ṣṣwab.\nMa d tiyaḍ ur ḥṣiɣ zemreɣ a tent-id-iniɣ akk da..\nD acu ara k-iniɣ a gma-tneɣ Winna: Teǧǧiḍ-iyi ddreɣ tadsimant di kra n ddqayeq kan, maca, ukiɣ-d amzun akken d targit kan!..\n* “Akrawal” neɣ “ Arkawal”?! Ma ur i yi-yewwit ara wugur d aneggaru-ya i yellan deg umawal n tmaziɣt tatrart.\nAzul a Ğamal,\nTanemmirt tameqrant γef tedmi-k. Ayen i d-tenniḍ γef usseqdec n teqbaylit deg tsertit, ladγa deg umussu yessuturen timanit(tadsimant) i tmurt n teqbaylit, d ayen yettenxuxulen deg wallaγ-iw yal tikelt ma ad γreγ kra n welγu n MAK. Seg tama-w aṭas aya i bdiγ ttγunfuγ ad aruγ s tefṛansist γef ayen yurzen tamurt-nneγ.\nTayeḍ, isem-agi n "MAK" ayγer isem unṣib mači s teqbaylit ? ETA, " Euskadi Ta Askatasuna", amedya, s tbaskit mači s teṣbenyulit neγ s tefṛansist. Ur d-nniγ ara a nawi abrid n tuddsa-yagi n ETA deg kra yellan...\nFeṛḥat ma yebγa ad yaweḍ ar yiswi, ma yebγa a d-yawi tirni ar γur-s, yessefk ad yezri ar usseqdec n teqbaylit. Iqbayliyen mači d iεlaḍ i llan, awal atrar n tmaziγt akken yebγu yili ur yettwassen ara, yettuγal yettbin unamek-is. Tafṛansist taseklant s wayes i ttwarun walγuten n MAK neγ n ikabaren nniḍen mači aṭas i tt-yessnen.\nMa ugulen γef i d-tewwiḍ a Ğamal, ḥṣiγ llan, γef aya i s-semmaγ "aεraḍ i tsuqelt mači tasuqelt". Dγa addad amaruz, ma γas akken i d-tenniḍ yakan anda nniḍen, yesεa ilugan, maca tikkwal ukiγ s yiman-iw ur t-ttaruγ akken i s-yefka ilugan Mas K. at Zerrad.\nAkrawal, akka i t-ufiγ, anamek-is "Charte" imi yekka-d ahat seg "kra n wawal"..akrawal.\nAwal "Timanit" ssemraseγ-t akka imi d wagi i yesseqdac Feṛḥat ticki i d-yemmeslay s tagi nneγ.\nA d-uγaleγ ar usentel amenzu: ssarameγ ur nettiḥwiğ ara a nesker tuddsa nniḍen ad yennaγen γef tedsimant ad aγ-d-yemmeslayen s teqbaylit, ad aγ-d-yarun s teqbaylit. Ssarameγ at n "MAK" ad rren aḍar. Feṛḥat yuklal ad yili d aqeṛṛu γef umussu yecban wagi ̣maca ma yerna tikli akka, ad yewgeg yiswi.\nAzul a gma-tneɣ Winna.\nUr d-nniɣ ara “ txuṣṣ tsuqqilt-inek” skud ur ẓriɣ asemli aras (aras= “original” wissen dɣa ma iṣeḥha wawal-agi, imi ɣur-s daɣen inumak nniḍen*). Yelha imi d-tenniḍ “ aɛraḍ” acku s waya tiliḍ tekkseḍ akk tuzzmiwin ɣef yiman-ik ( akka i d-tewwi ad nili akk) .\nUr d-nniɣ ara daɣen « llant tuccḍiwin ( agulen) di tira » ɣas ma llant s tidet, maca, ur yessefk ara a ɣ-yuɣal d ugur ara ɣ-iqerrɛen ɣef tira. Nnemgal n waya, yessefk ad naru ugar akken ad nissin ugar… Ssegzaɣ-d aya akken kan ur d tettuɣal ara tedyant-nni n gma-tneɣ Ṭṭir areqman.\nAwal-inu yerza kan sin wawalen-nni “ Tadsimant” wagi, tessneḍ-t, teẓriḍ-t, cfiɣ terriḍ-as-d yakan fell-as i Aṭlas n At Wemsed; ma d wayeḍ “ akrawal neɣ arkawal” wagi, werɛad dliɣ ( jbiɣ) ɣef “Amawal n tmaziɣt tatrart”, maca, akken cfiɣ yura akka” arkawal” ma d ansi d-yekka, ur ẓriɣ ara?\nMa d ayen yerzan asentel-a s yimmad-ines, d tidet yeḥwaǧ awal, imi werɛad i s-d-iḍer ( i s-d-iṣaḥ) wadeg yuklal deg weskasi. Timsal am tigi ḥwaǧent aṭas n tmussni, ḥwaǧent aṭas n talqayt, ḥwaǧent daɣen aṭas n tissas neɣ n tebɣest, imi mazal-itent d ẓẓerb i nettaf deg webrid yettawin igduden ɣer tneflit. Daɣen d tamsalt n yimal neɣ n wemteddu n weɣref Amaziɣ s umata, Agdud Aqbayli ladɣa, ur d-tewwi ara ad necceḍ deg-s, am waken i nuɣ tannumi ntecceḍ…\n“Aras” : Original neɣ Authentique, akka i t-ufiɣ deg yiwen wedlis umezruy, qqaren-d seg-s i d-yekka yisem n Awras, qqaren-d daɣen yemmal-d ini neɣ llun azegzaw am nnila neɣ anili. Yella daɣen s teqbaylit, amedya n tezlit n Yidir:\n“Ay aqcic aras\nAy izimer aksas\nWi yebɣan taqbaylit ad yissin tira-s”\n« Tadsimant » d tuxsa ( lebɣi) neɣ d taḍullit ( tamara) ?!\nƔas ma ḥṣiɣ akken ḥṣan waṭas n watmaten-iw, anagar (ala) « ADABU ADSIMAN » i d tifrat i iwulmen tamurt n leqbayel, imi d wagi i d aɛbar aneggaru i ɣ-d-yegran deg ifassen-nneɣ, ma nezgel, ad aɣ-tezgel tegnit i ɣ-yeggunin. Maca, s wayes ara nessers neɣ ara neẓẓu « adabu adsiman » ma ur t-id-yessuter ara wegdud Aqbayli i terza taluft ?\nAmek ara t-nesbedd ?!\n-- S lebɣi n wegdud ( agdud aqbayli yeɛya di tkerkas, aṭas i yettwakellek, « yeḥḍem, laman yeffeɣ-it » i yenna ucennay. Agdud Aqbayli atan deg yeɣẓer, aggagen --wid yeɣran neɣ iqemqumen-- -ines atnad deg yeɣẓer nniḍen)\n-- S yiɣil ( iɣil d udebbuz xḍan-aɣ nekkni, ur yessefk ara akk a d-nawi fell-asen awal, imi msexḍan d iberdan-nneɣ : iberdan n tlelli, tugdut d izerfan n wemdan ; rnu ɣer waya ulac n tezmert, xuḍi aql-aɣ d imeɛlalen, necba aceqquf-nni yehruran..)\nAmek-itt tedsiman-agi i nebɣa ?!\n\tAm tin n Ikaṭalunen ( Tadsimant)\n\tAm Kanada , am Belǧik, am Lalman, am Sswis\n\tAm tin Ikerdiyen di Lɛiraq,..\nD acu n talɣa udabu i nebɣa?\nAdabu adsiman? Adabu aẓiyan? “Tadsimant” i tmurt n Leqbayel kan, neɣ “adabu afidirali” akk i tmurt n Dzayer, yal tamnaṭ ad tili i yiman-is kan di tlemmast n udabu afidirali …\nTamawt: Ur yessefk ara a yi-tɛuddem aql-i ssexlaḍeɣ kan, gziɣ d acu yessutur Umussu n “ M.A.k”.\nAhat a d-aɣuleɣ a d-iniɣ ayen nniḍen\nAkken i d-yebda yettifrir wawal ɣef tedsimant-agi di 2001, ssawleɣ-as ( s tilifun) i Ferḥat, nniɣ-as “D acu ubaɣur ara ɣ-d-tawi tedsimant-agi?”\n--Yenna-yi-d “ Meqqar a d-nsellek tarwa-nneɣ si lmut, imi yal tikkelt ara yeḍru lexṣem , neɣ ara mserwin wat udabu, d nekkni i yettxelliṣen, d nekkni i yettilin d asfel”.\nAyagi yesmekta-yi-d s tedyant-nni yeḍran di 1991, di Belɛebbas. Asmi d-yusa Ferḥat ad yessermed yiwen usarag s yisem n Wegraw i yedles d tugdut ( R.C.D) di tzeqqa umezgun aẓiyan n Belɛebbas, dɣa ẓeḍmen-d fell-aɣ at ičumar, sdegdgen( rẓan) kra yellan, ijenwiyen d tefruyin deg ifassen-nsen, ass-nni neẓra lmut zdat-neɣ, ula d Ferḥat d tačart kan ur d as-teččur, wamag yili yemzel, imi werɛad kan d-yeffiɣ si tharwin (coulisses) ; gar isuɣan i ttsuɣun assen “ Win yebɣan talakt (laïcité), a tt-yawi i yemma-s”. Win yebɣan Tamziɣt, a tt-yawi ɣer taddart-is..\nAkken newweḍ ɣer wudus n temsulta (commissariat), akk imeddukal la ttmeslayen amek teḍra yid-neɣ, ma d nekk la ttwaliɣ kan di Ferḥat-nni, qqareɣ deg yiman-iw\n“ Wali kan amek tḍerru d yergazen i yefkan akk tudert-nsen deg umennuɣ, i yedra n yiseɣ n wegdud adzayri?!”.\nTadyant-agi, wwiɣ-tt-id d amedya kan, imi yal tama n tmurt tuklal ad tidir akken tra, akken tt-iwulem..\nUgur yellan ass-a, d wa : Amek ara nezdi akk imeɣnasen n tedsimant? Imi tuget deg-sen llan berra i umussu n M.A.K\nD acu i d sebba n waya? D amussu-yagi ideg yella lexṣaṣ neɣ d Feḥat s yimmad-is i d ugur, neɣ d ayen nniḍen?!\nYessefk( ilaq) umussu aserti ara iseddun takti-aygi deg wennar neɣ fiḥel? Amek I yessefk ad nessiweḍ takti-aygi “ tadsimant” ɣer tigawt neɣ ad teqqim kan d takti deg uxemmem?\nTilawt neɣ tidet yellan deg wennar ass-a:\n--Seg yiwet tama “Imussnawen-nneɣ ini mlilen, ssqerdcen taluft, ssyen ini msefraqen, teddez tebrez. ( Ruḥ ay Aqbayli ar tafsut)\n-- Si tama nniḍen amussu-yagi n M.A.K d meɛlal, ur yesɛi ara afud deg wennar. Sebbat ttuqqtent, a d-nebder kan kra:\n1-Kra ɣunzan amussu-yagi ilmend n Ferḥat, qqaren-d : yella deg “R.C.D”, ssyen yedda d Meqdad Sifi,..\n2-Kra qqaren-d : Ulac ccwer d tugdut deg umussu-yagi..\n3-Kra nniḍen qqaren-d : D tamsalt n lweqt, tessefk tallit ɣezzifen d waṭas uxemmem i takti-yagi…\n-- Kra n wudmawen yettwassnen deg umussu-yagi: Acennay Uleḥlu.\n-- Kra n wudmawen yettwassnen deg usuter n tedsimant, maca ur llin ara deg umussu n M.A.K : Salem Caker, Kamal Uẓerrad, Malika Baraka, Akli Qbayli, Remḍan Ɛeccab, Ɛaziz Ṭari..\n-- Kra yettwassnen llan yakan deg umussu, uɣalen ṭṭaxxren: Ɛebdennur Ɛebdesslam.\n-- Kra ttwassnen s usuter n tedsimant, maca deg isaragen akk d yeḍrisen i ttarun kan: Mulud Lewnawsi..\nTamawt: I gma-tneɣ Winna “ Mačči d tamuɣli-nni i tesɛiḍ kečč neɣ i sɛiɣ nekk, ay sɛan akk medden ɣef Ferḥat.


Q=11	C=11	SS=0	LS=0	PS=0	DC=0	LC=0	SD=0	BS=2	G0=3	G1=2	G2=0	DLID=ber_Latn	BODY=Tuccent d warraw-is – Kabyles.com\nAccueilKabylophonieTuccent d warraw-is\n28 novembre 2012 Hand Kabylophonie 0\nCfiɣ asmi meẓẓiyeɣ, jida-w tettawi-yid taqṣit-agi n “Tuccent d warraw-is”, tettezzi kan deg allaɣ-iw, yiwwas nniɣ-as, ad tarreɣ d asefru .\nḤekkun-d zik nni ɣaf tuccent, tesεa-d tlata warraw-is, warǧin itent eǧǧ-a i laẓ, yal ass nettat d asiweḍ n lqut, kra d ayfki kra d aksum, yal ass nettat d aḥebbaṛ akken att-idir twacult-is, Yal tameddit, netta-t tetteffaɣ ar ṣyada, yal tikelt ma ara ad uɣal t ettawi-d ayen ara ččen warraw-is, ha ad awi awtul, ha ad awi aɣarda… ma ulac maḍi ad zuɣer amuṛḍus, ayen ak yettmaččan ad glu s yess.\nArraw-is ur ttɣanfin ara, ayen isen id wwi at ččen , seg-wakken ur farren ara, s ger yiḍ d wass gemmun ttnarnin, am igeḍman.\nyiwen wass yekr-ed yiwen deg-sen yestaqsa-tt, yenna-yas :\n“A yemma ! Tagulla-yagi iɣ-id ttawi-ḍ n tettitt yal ass, ma tettxelliṣeḍ-ṭṭ neɣ ala ?\nTesmuzget-as, tenna-yasen : “Yiwwas ma ur d uɣalaɣ ara, assen ad xelṣaɣ kullec. ”\nNesla s imaziɣen mi msawalen Acelḥi issawel iw Ucawi tura myaɛqalen Aqvayli si zik yuki yesddukel-iten Aṭṭas aya i ferqen kulwa s wedrar-is D acengu iten-iferqen amzun d aklan-is Netta bxiṛ nutni bedden i laẓ […]\n8 août 2014 Hand Kabylophonie 0\nTagi, af zik, asmi i d-tebda ddunit, qaren-d yal taɣawsa neɣ aɣersiw d wayen nniḍen isawal, ihedder. Afellaḥ ikker-d ssbeḥ zik, mazal itran, yeddem-d taqabact iruḥ ar teẓgi* ad igzem isɣaren, aten-iheggi i tegrest i […]\nelit. diam libero ut venenatis, Phasellus Donec ut ultricies elementum felis utUA-10888605-2


Q=0	C=0	SS=0	LS=0	PS=0	DC=0	LC=0	SD=0	BS=1	G0=26	G1=13	G2=5	DLID=ber_Latn	BODY=Ttruḥun wudmawen, ttɣiman-d yismawen - La Dépêche de Kabylie\nAccueil Tamazight Ttruḥun wudmawen, ttɣiman-d yismawen\nḤMIDUC (1956-2002) - Yebda ccna di tefsut n 1980 yeḥbes deg tin n 2001\nTtruḥun wudmawen, ttɣiman-d yismawen\nAss-nni n lexmis, 5 yunyu 2019, i zemmen 17 n yiseggasen ɣef wasmi teḥzen tezlit taqbaylit, terna teǧǧel. Tuɣal d tagujilt, imi i tt-yeǧǧa yiwen gar tgejda-s, acu kan yeǧǧa-as-d. Anwa ur necfi ɣef wass-nni n larebɛa, 05-06-2002, mi d-yewweḍ lexbar, teḥzen temnaḍt n Makuda imi yemmut mmi-s i d-trebba acḥal d aseggas. Yeɣli-d ṭṭlam deg uzal qayli, qlil n win yumnen ayen yesla. Iruḥ yitri n ccna n teqbaylit, i yesuzunen ayen din d ilmeẓyen. S ṣṣut-is ḥninen, yeččuren d sser d wawal iweznen i yezdeɣ ulawen n medden.\nD acennay n tayri zeddigen d wuguren n tmetti taqbaylit. Acḥal d ulawen i yezhan, acḥal n tmeɣriwin icebbeḥ s tezlatin-is igerrzen mačči d kra. D ilemẓi n 45 n yiseggasen kan d leɛmer mi medlent wallen-is, tcelqef-it lmut, yeǧǧa ddunit ur tt-yeṛwi, yezger ɣer laxart. Wagi ihi d acennay ameqqran Ḥmiduc, iwumi iɣab ṣṣut-is d wudem-is, maca mazal tizlatin-is suzunent win ara asent-yeslen.\nTameddurt-is akked umecwar-is di ccna\nḤmiduc, neɣ s yisem-is aḥeqqani Ḥmed Xeddim (Ahmed khedim), d acennay n teqbaylit yerna d amedyaz. Ilul ass n, 14 ɣuct 1956, deg Agni n Waklan deg taddart n Ɛeṭṭuc, taɣiwant n Makuda, deg lwilaya n Tizi Uzzu, deg tmurt n Leqbayel.\nDeg useggas n 1964 i yecna i tikkelt tamezwarut ɣef usayes akked ucennay Racid Meṣbaḥi, dɣa yefka-as afud meqqren akken ad yecnu. Tizlit akk tamezwarut yecna d asefru-nni «A Wiza semmeḥ-as» i yura s timmad-is. Syin akkin yebda asekles n yiḍebsiyen armi yeṣṣaweḍ 11 n yiḍebsiyen. Amezwaru yecna-t deg useggas n 1980, ma d sin n yineggura yessuffeɣ-iten-id deg useggas n 1993.\nYesɛa yiwen n ṣṣut dayen kan, d win n waqqur. Ulac ilemẓi neɣ tilemẓit ur yesuzen ara, ḥemmlent akk yilmeẓyen. Yecna gar 1978 armi d asmi yuḍen di 2001. Deg useggas n tefsut n yimaziɣen (1980), yessuffeɣ-d tasfift-is tamenzut iwumi isemma «Kret ay ayetma !», ideg llant 09 n tezlatin. Gar-asent : A Wiza semmeḥ-as, Kkert ay aytma ! Seṭṭac di leɛmer-is, Lbumba, Nadya ruḥ…atg. Syin akkin, seg useggas n 1980 armi d 1986, yessuffuɣ-d tasfift di yal aseggas. Ffɣent-d akken myezwarent: Inna-as inna-a 1981, Lemḥiba-w temmut 1982, kker a gma ad nruḥ 1983, Sidi Lmir 1984, Lezzayer-Tunes 1985, Targit 1986. Tin ɣur-s, yeqqim armi d 1988, i wakken i d-yerna tasfift-agi Ayayay, syin yerna 3 n yiseggasen d wakken i d-yessufeɣ album wis 9, iwumi isemma «Le parti».\nSin n yiseggasen mbeɛd, di 1993 ikemmel-d sin-is iḍebsiyen ineggura ɣef tikkelt, wigi d «Azzayri» akked «Tafat». Syin akkin, seg useggas n 1993 armi i d-tewweḍ Tefsut taberkant deg aseggas n 2001, ikemmel kan yecna deg tmeɣriwin, maca ur d-yessuffeɣ ara.\nTamettant-is d temḍelt-ines\nYemmut ass n, 5 yunyu 2002, deg temdint n Marseille n tmurt n Fransa, di leɛmer-is ala 45 n yiseggasen. Ma d ssebba n tmettant-is d aṭṭan n tgeẓẓal, i t-yeṭṭfen acḥal d lweqt. Ass n, 11 yunyu 2002, wwin-d lǧessa-s s axxam-is yellan deg taddart n Taksebt, wallan-t medden i tikkelt taneggarut.\nAṭas n yinaẓuren imeqqranen i iḥedren tamḍelt-is, yecban : Lewnis At Mengellat, Baɛziz, Amar u Rabaḥ, Buǧemɛa Agraw… Yettwamḍel deg taddart-is tanaṣlit Agni n Waklan. Seg wasmi yemmut ar ass-a, aṭas n tejmilin i d as-yuɣalen, ama deg Uxxam n yidles Mulud Mɛemmeri ama deg tmurt n Fransa neɣ deg tama n Makuda. Yal tikkelt anwa idis ara as-yerren tajmilt, tikkelt-agi d nnuba-nneɣ. Ulamma tugna-s neɣ udem-is iɣab fell-aɣ, maca mazal ṣṣut-is ḥlawen yesuzun-aɣ yal tikkelt mi ara as-nsel. Xas iruḥ netta, meɛna yessegra-d deffir-s agerruj ur nfennu, iseg i d-ttagmen yilmeẓyen. Daymi i qqaren : «Ttruḥun wudmawen, ttɣiman-d yismawen».\nArticle précédentImezdaɣ deg leḥzen meqqren\nArticle suivantIxus uqɛad di teɣsert tagejdant


Q=5	C=0	SS=0	LS=1	PS=0	DC=3	LC=0	SD=0	BS=2	G0=40	G1=16	G2=7	DLID=ber_Latn	BODY=Awanak - Howling Pixel\nAwanan (Asget: iwunak) d tagrawt n ifganen yettidiren deg yiwet n temnaṭ tasertit, idebl-iten (iḥekm-iten) yiwen n unagraw aserti mtawan (mtafaqen) fell-as, anagraw-a yelha-d s talɣa n uwanak-a, Ddg umadal llan waṭas n iwunak ɣas akken inagrawen-is mgaraden\nAsenmel n uwanak\nAsmgired gar uwanak d irmawen n iden\nTamurt: D agezzum arakal\nAɣlan: D tagrawt n ifganen yezdin deg tutlayt d umezruy d iẓuran\nAwanak: D tagrawt n tsuda n tenbadt ilan (yesɛan) tanaya ɣef kra n tmurt d uɣref-is\nAlabama d awanak n wenẓul-agmuḍan (sud-est) n Yiwunak Yeddukklen, kra n wakal-is yezga-d ɣef yiri n Ubagu n Miksik. Tajumma-nnes 135,765 km2 (yikilumitren imkuẓen). Zedɣen-t 4,779,736 n yimezdaɣen. Tamaneɣt-nnes d tamdint n Montgomery, ma d tamdint tameqrant d Birmingham.\nAwanak asedduklan (latin : foedus, tamsisit), d Awanek (s unnim) aɣella, i suddesen s aṭas iqerra imaniyin s unabaḍ i yal aqerru. Aẓayer n iqerra agi i segger s umata s Tamenḍawt, dɣa ur yezmir ara ad yili iseɣrebbet s taɣtest iman-is n unabaḍ asedduklan alemmas..\nAɣref d irem deg tasenmetti d tasertit id yesskanayen tagrawt n ifganen d idrumen yettidiren deg yiwen n usser n yidles d tutlayt d inasayen deg yiwet n tmetti d yiwet n tmurt.\nGeorgia d awanak n wenẓul-agmuḍan (sud-est) n Yiwunak Yeddukklen, yezga-d ɣef yiri n Ugaraw Aṭlasi. Tajumma-nnes 154,077 km2 (yikilumitren imkuẓen). Zedɣen-t 9,687,653 n yimezdaɣen. Tamaneɣt-nnes d tamdint n Atlanta.\nKanada d-tamurt d-yezgan deg ugafa n Temrikt, unagraw Atanltik deg usammar ar Ugaraw Amelwi deg usamar ar ugafa deg ugaraw Atlantik. D tamurt tameqrant akk tis snat deg umaḍal deffir Rusya.\nAkal yettusemman assa Kanada zedghent azal n alef iseggasen ihendiwen. Di tagara n lqern wis 15 bdant ibritaniyen d ifransiyen ttsasen akken ad nadin, syen zeghen deg rrif n unagraw atlanti. Fransa tedja qrib ayen thar deg Fransa tamynut i Britanya deffir ttrad n sebaa iseggasen n 1763.deg 1867, 3 temnadin deg temrikt ugafa tabritanit dduklent akken ad weqment tamurt tafidiralit n 4 temnadin. deg 1867, Nova Scotia d New Brunswick dduklent deg tfidiralit n Kanada.... .\nTafidiralit n Kanada s 10 temnadin d 3 akalen ines tesaa aberlman ,ixef n ddula d tagellidt Queen Elizabeth II . d tamurt yesaan snat tutlayin timensabin, taglizit d tefransist.Kanada tettekki deg G8, NATO, akk d Commonwealth of Nations, dFrancophonie, d United Nations.\nKansas d awanak n tlemmast n Yiwunak Yeddukklen. Tajumma-nnes 213.096 km² (yikilumitren imkuẓen). Zedɣen-t 2.853.116 n yimezdaɣen. Tamaneɣt-nnes d Topeka.\nKopenhagen, d tamaneɣt n Danmark yerna d nettat ay d tamdint tameqrant akk n tmurt-a.\nKopenhagen tezga-d deg wegmuḍ (ccerq) n Danmark. Zedɣen-tt 464.566 n yimezdaɣen. Tesɛa asagen (lmerṣa) ameqran n tnezzut (ttjaṛa), tamguri (industrie) akked ṣṣyada n yiselman.\nLousiana (Tafrensist : Louisiane) d awanak n wenẓul-agmuḍan (sud-est) n Yiwunak Yeddukklen, yezga-d ɣef yiri n Ubagu n Miksik. Tajumma-nnes 135,382 km² (yikilumitren imkuẓen). Zedɣen-t 4,625,470 n yimezdaɣen. Tamaneɣt-nnes d tamdint n Bâton-Rouge.\nMississippi d awanak n wenẓul-agmuḍan (sud-est) n Yiwunak Yeddukklen, yezga-d ɣef yiri n Ubagu n Miksik. Tajumma-nnes 125.443 km2 (yikilumitren imkuẓen). Zedɣen-t 2.938.618 n yimezdaɣen. Tamaneɣt-nnes d tamdint n Jackson.\nNew York d yiwen seg Yiwunak Yeddukklen (tella daɣen temdint n New York ay d-yezgan deg-s). Awanak n New York yezga-d deg ugafa-agmuḍan (nord-est) n tmurt. Tajumma-nnes 128.403 km2 (yikilumitren imkuẓen). Zedɣen-t 19.378.102 n yimezdaɣen (deg 2010). Tamaneɣt-nnes d Albany.\nQueensland d awanak (Etat) n Usṭralya, yezga-d deg ugafa-agmuḍan (nord-est) n tmurt. D netta ay d awanak ameqran akk n Usṭralya seg yidis n wakal. Tajumma-nnes 1.852.642 km2 (yikilumitren imkuẓen). Zedɣen-t 4.516.361 n yimezdaɣen. Tamaneɣt-nnes d Brisbane.\nTamurt n Yigaliyen n Wenẓul\nTamurt n Yigaliyen n Wenẓul (s tanglizt: New South Wales; s tefrensist: Nouvelle-Galles du Sud), d awanak n wenẓul-agmuḍan (sud-est) n Ustralya. Tajumma-nnes 809.444 km2 (yikilumitren imkuẓen). Zedɣen-t 7.238.819 n yimezdaɣen. Tamaneɣt-nnes d Sydney.\nTexas d awanak n Yiwunak Yeddukklen, yezga-d deg wenẓul-agmuḍan (sud-est) n tmurt, ɣef yiri n Ubagu n Miksik. Tajumma-nnes 696.241 km2 (yikilumitren imkuẓen). Zedɣen-t 25.145.561 n yimezdaɣen. Tamaneɣt-nnes d Austin.\nTirni Tislamit n Ussukkes\nTirni Tislamit n Ussukkes (s tefṛensist: Front Islamique du Salut - FIS), d akabar adzayri aqbur ay yellan yekkat akken ad yerr tamurt n Ldzayer d awanak (ddula) islami.\nUstṛalya neɣ Ostṛalya d yiwet si Tmura n umaḍal.\nTamanaɣt ines d Canberra. Zeddɣen-tt kra n 22 imelyunen n yimdanen\nWashington d awanak n ugafa-utrim n Yiwunak Yeddukklen. Tajumma-nnes 71.300 km2 (ikilumitren imkuẓen). Zedɣen-t 6.830.038 n yimezdaɣen. Tamaneɣt-nnes d Olympia.\nǦerǧer d azrar amedrar id yezgan deg umalu d tlemmast n tmurt n Yiqbayliyen, Azrar-a d win yeṭṭafaren tazrart n waṭlas anewrir igan d amur agafan n idurar n waṭlas, taqacuct tunnigt deg-s tls (tesɛa) 2308 m, isem-is Yemma Xliǧa yeṭṭafaren tɣiwant n Ṣaḥariǧ deg ugezdu n Tubiret


Q=16	C=0	SS=0	LS=0	PS=16	DC=0	LC=0	SD=0	BS=0	G0=4	G1=2	G2=1	DLID=ber_Latn	BODY=Amaynu n unaẓur Ḥafiḍ Lbujeddayni: « imeddukar » | Le RIFAIN\nYessijj-dd unaẓur Ḥafiḍ Lbujeddayni s yijjen uɣennij d amaynu azwel-nnes «imeddukar ».\nAɣenniji-a i yessers x Youtube ass n 07 zi Cutenbir zeg useggas-a. Iɣennej-it artista-ya s ijjen tcuni, ittejja-aneɣ nettsafar aked umaḍal i yettegg uɣennij-a. Mamec i kid-s yeksi aberru n tabratin i yexs ad tent-issiweḍ x webrid n uɣennij-a wa.\nLbujeddayni zeg yimeɣnaj i yewcin aṭṭas i uɣennij arifi asebḥan, akid-s i tegga Tifyur isuraf-nnes imezwura, amen i dd-yessufeɣ iɣennijen ksin amkan-nsen deg wazzerg n uɣenni arifi, zeg-sen « Arrif » d « Iɣuyyan » d « Amenneɛruq » …


Q=14	C=14	SS=14	LS=0	PS=7	DC=0	LC=0	SD=0	BS=0	G0=10	G1=5	G2=0	DLID=ber_Latn	BODY=Tunigin tusligt s ummesten-nniḍen mgal aḍfaṛ. | Sader Firefox\nFirefox : ugar n ummesten. Drus n wuguren.\nAyen iɣ-yecceɣben d ammesten n tudert-ik tusligt. Hatan acuɣer i nerra tunigin tusligt s Firefox teǧhedd ugar n iminigen-nniḍen.\nInig war ma teǧǧiḍ lǧeṛṛa\nTicki nḥemmel, ad nebḍu. Acukan awal ɣur-k i yella. Tunigin tusligt n Firefox ad tekkes talɣut-ik tudmawant am wawalen uffiren, inagan n tuqqna akked umazray seg uselkim-ik. Ihi, ticki teffɣeḍ, ur ttaǧǧa ara lǧarrat.\nAwer timlilit i yinedfaṛen yeffren\nKra n yismal web akked udellel seddayen ineḍfaṛen yeffren ileqḍen talɣut n tinigin neɣ deffir-s. Ala tunigin tusligt n Firefox i yegebren ammesten mgal ineḍfaṛen i tsewḥal s wudem awurman.\nBru i taẓẓayt\nIneḍfaṛen ur leqḍen ara kan talɣut-ik, saẓẓayen daɣen tunigin-ik. Ala tunigin tusligt n Firefox i yessewḥalen adellel akked ineḍfaṛen yeffren, akken ad yessenɣes taẓẓayt udiq ad tinigeḍ akken iwata.


Q=2	C=0	SS=0	LS=0	PS=2	DC=0	LC=0	SD=0	BS=0	G0=30	G1=16	G2=4	DLID=ber_Latn	BODY=Acbayli - Wikipedia, tasanayt tilellit\nAcbayli neɣ acbali neɣ acbaylu, d yiwen ujeqdur yettwaxedmen s wemsel meqran s waṭas. yecba "tasebbalt" maca yugar-it ama deg tiddi neɣ deg webleɣ, Acbaylu sseqdacen-t i wakken ad ffren deg-s tayla. Tteffren deg-s tasmekta d tameqrant n tayliwin. Wid ilan (yesɛan) aṭas n uzemmur zemren ad llun (ad sɛun) aṭas n yecbuyla.\nAcbayli d azuran yerna ur yerqim ara. Imaziɣen, s umata, reqqmen ijeduren-nsen, yernu Tamurt n Leqbayel d yiwet seg tamiwin Tmaziɣin anda ay ssunuɣen ijeqduren-nsen d isunuɣen. D acu kan, ijeqduren n ussewwi, am yemserbeḥ ay deg ssewwayen aɣrum, neɣ taccuyt d useksut, ur ten-reqqmen ara. D acu kan, deg wagguren-agi iɛeddan, rziɣ ɣef Tipaza yernu walaɣ dinna kra seg yijeqduren n ufexxar n Yicenwiyen, u walaɣ dakk-n ɣer-sen reqqmen ula d taccuyin ! D acu kan, acbayli ur yelli seg yijeqduren ay reqqmen, xas ma yella ur t-sseqdacen ara i ussewwi, maca yewwi-yi-d Ṛebbi dakk-n ur t-reqqmen ara acku yettɣimi deg yimukan yeffren, deg texxamt n lexzin neɣ deg teɛrict.\nZik, Leqbayel llan zeddɣen deg leḥwaṛi. Yiwet n lḥaṛa zemren ad ilin deg-s waṭas n yexxamen d waṭas n twaculin. Dɣa tikkwal, tiwaculin-agi sɛant deg texxamt-nni taxxamt n lexzin, anda ay xezznen nneɛɛma-nsen. Taxxamt-nni ala amɣar neɣ tamɣart n lḥaṛa ay yesɛan tasarut-is. D acu kan, deg wexxam n Leqbayel aqdim, medden sɛan amkan niḍen anda ay xezznen, wagi d "taɛrict". Taɛɛrict neɣ takanna bennu-tt medden nnig n uddaynin, deg wexxam-nni ay deg ttidiren. Taɛrict d taɛlayant yernu tikkwal ḥeǧǧben-tt-id s weɣrab u ttgen-as tawwurt. Tasarut-is, daɣen tettɣimi kan ɣer yemɣaren n wexxam, yernu deg-s ay tteffren rreẓq n wayt wexxam. Icbuyla nezmer ad ten-naf ama deg teɛrict neɣ deg texxamt n lexzin.\nYuɣ lḥal, medden ttgen leqrar ameqran i zzit-nsen, acku zzit d yiwet seg lɣellat yesɛan azal meqqren akk ɣer Leqbayel. ɣef way-a, acbayli ttgen-as tadimt, messlen-as-tt-id am tbaqit (aḍebsi ameqran ay deg tetten), yernu srusuyen-as-tt sufella. Mi ara as-ssersen tadimt-nni i wecbayli, ad as-tt-selɣen, ɣef yiran, s zzbel n tfunast. Zzbel-nni, mi ara yeqqar, ad yeqqim d ḍḍmana ay d-yesskanen dakk-n tasebbalt-nni ur tt-yeldi yiwen. Medden ttcemmiɛen icbuyla s zzbel i wakk-n ur ttilin ara yiɛeggalen n wexxam ara yakren seg zzit-nni, yernu s umata, d tamɣart n wexxam ay yettalasen ad d-teldi icbuyla i wakk-n ad d-ddmen seg-sen zzit.\nDɣa yessefk ad d-nini dakk-n ula d ikufan ttgen-asen tidima u sellɣen-tent s zzbel u yessefk ad d-nger tamawt dakk-n zik, llan sseqdacen medden zzbel n tfunast mebla ma ɣunfan-t, acku zzbel, akk-n yebɣu yili, zeddig, u mi ara yeqqar, ur yezmir ara ad yessenṭeḍ aḍḍanen. Dɣa ḥekkun-d yiwet n temɛayt ɣef yiwet n teslit ay yukren irden seg ukufi. Yuɣ lḥal, akk-n d-nniɣ, d tamɣart ay d myal n ṛṛay deg wexxam, zik-nni, dɣa tella yiwet n teslit d nneyya, tella tebɣa ad taker irden seg ukufi, yili tamɣart-is teɣleq akufi-nni s tadimt n yiferki u tesleɣ-itt s zzbel. Tislit-nni tekkes-d tadimt-nni, teddem-d irden, sakk-in, mi terra tadimt-nni, tɛawed tesleɣ-itt s zzbel. D acu kan, zzbel-nni iban d ajdid ama deg llun-is, ama deg rriḥa-s. Mi d-tewweḍ temɣart-is tenna-yas : "Anwa ay yeldin akufi ?". Tenna-yas teslit-is : "Ur t-yeldi yiwen". Tenna-yas temɣart-nni : "I zzbel-agi, ata-n mazal-it d azegzaw, anwa ay t-yerran ?". Tislit-nni tenna-yas : "D azger ay d-iɛeddan syenna, yeḍreg-it". Dɣa tenna-yas temɣart-is : "D acu ara yawin araṭiw n wezger s akufi ?". Tamɛayt-agi qqaren-tt-id ɣef win ixeddmen lumuṛ s tuffra u s tḥila, maca mi ara yettwaṭṭef, ur yessin ara ad yeskiddeb.\nYettwakkes-d seg "https://kab.wikipedia.org/w/index.php?title=Acbayli&oldid=87784"\nAsebter-a yettwabeddel i tikkelt taneggarut ass n 9 Ctember 2019 ɣef 23:22.


Q=3	C=3	SS=1	LS=0	PS=0	DC=0	LC=0	SD=0	BS=2	G0=32	G1=5	G2=1	DLID=ber_Latn	BODY=Icɛaya, ur d-icar ara kan ɣef wanzafen d lmut n Lmasiḥ, lameɛna ibeṛṛeḥ-d ula ɣef tisin-ines ɣer ddunit, makken d-ilul s lbeṛhan.\n“Atah, a tterfed tadist tɛezrit, a d-tesɛu aqcic, a s-tsemmi Ɛimmanuil, yeɛni: Illu yid-nneɣ.”\n“Yerna ɣur-nneɣ weqcic, yettunefk-aɣ-d Mmit-nneɣ, aɣmar ad yers ɣef tuyat-is, a s-nsemmi d Ameɛzuz, Amnesɣamu, Illu Anezmar, Ababat Ameɣlal, Ageldun n lehna.”\nLmasiḥ, i d-iheggan a d-yas ɣer ddunit, d llufan, ilul-d s Ṛṛuḥ Iqedsen si Meryem, melba assaɣ n tuzzuft. Uqbel-is kan, ilul-d Yeḥya-Aɣeṭṭas. Di lenbeyya meṛṛa, d netta kan i ywalan Lmasiḥ s wallen-is. Makken t-iwala, yenna : « Atah izimer n Ṛebbi ara yekksen abekkaḍ n yemdanen ! ». S tidett, Lmasiḥ iɛac mebla ddnub, yexdem aṭas n lberhanat, yesselmed abrid n leslak. Mačči kan d aya. Imi yerna yefka iman-is d asfel ɣef ddnub, akken yella di lebɣi n Yillu. D ccɣel-agi akk i ymeqren di tudert-is ger yemdanen. S lmut-is iɣum ibekkaḍen-nneɣ. Yuqel-aɣ d tadarit. Yessazel fell-aneɣ idammen-is am izimer, d asfel. Ɣef ddemma-nneɣ yeɣli-d fell-as uɛayer, weḥqaṛ, anzaf d lmut. “Swakka, yefka iman-is Lmasiḥ, tikelt, iwakken ad yawi ibekkaḍen n waṭas n yemdanen… ”. « Idammen n Lmasiḥ a ɣ-ssirden si yal ddnub », akken d-nnat Tira.\nLmut-is mačči d lexṣara. Lameɛna d tarennawt. D tarennawt ɣef lmut, axaṭeṛ tamettant n Lmasiḥ mačči d tagara. Yeḥya-d si ger lmeytin. Yuɣal-d ɣer tudert. D tadyant yesteɛǧiben akk deg umezruy. Lmasiḥ yeḥya-d, yuɣal s igenni, anda yella aked Yillu.\nLmut-is daɣen d tarennawt ɣef ddnub. Mebla lmut-is, ur nettizmir ara a nettwaqbel zdat Yillu. Yemmut deg ubdil-nneɣ. Yeɣli-d fell-as umerret-nni i d aɣ-yurǧan nekni. Axaṭeṛ d imednuben i nella meṛṛa. Tira qqarent-d: “Isellek-aɣ-d si ddnubat-nneɣ s idammen-is”. Lmasiḥ d lweɛda-nni i yeqbel Ṛebbi ɣef ddemma n wid akk ara yamnen yis d amsellek.\nTura ad nezdukel tikta n wayen i d-nelmed di tmanya n temsirin-agi i yɛeddan. D awal ɣef Win akken i yzemren a ɣ-d-isukkes seg zaraf n Yillu. Wagini :\nAd yili d win ara ɣ-d-ibeggnen taɣara n Yillu, axaṭeṛ ulac deg-s abekkaḍ.\nAd yili d win ara ɣ-iṣṣren ɣef ddemma n ddnub-nneɣ, akken yeṣṣer Yillu Adem d Ḥewwa s iceṭṭiḍen n weglim.\nAd yili d lweɛda am tinn iqeddem Habil i Yillu.\nAd yili d tadarit d amkan n twaṣra akken t-yella wefniq i Nuḥ d twacult-is.\nAd yili d win ara yeṭṭfen amkan i wesfel am ikerri-nni deg ubdil n mmi-s n Yebṛahim.\nAd yili am izimer-nni yettunefken d asfel, iwakken s idammen-is a neslek seg zaraf n Yillu, akken yemneɛ ula d agdud-nni yettwaḥeqren di zzman n Musa.\nAd yesnekmal akk licarat-nni n Dawed, makken ara d yeɣli fell-as uɛayer, aqehheṛ d lmut, ifassen-is d iḍaṛṛen-is flan.\nAd yili d Lmasiḥ aqeddac n Umeɣlal, yettumeknen i wenzaf d lmut, d izimer-nni i teddun ɣer tmezliwt, i d-yebder nnbi Icɛaya.\nD Lmasiḥ kan, « izimer n Ṛebbi itteksen abekkaḍ n talsa », ara yesduklen lumuṛ-agi i d-nenna. A wen-yekkes ddnub-nwen ma t-qeblem-t d Win akken yemmuten deg ubdil-nwen, neɣ mulac a ttefnum i lebda. Ihi, ma tendemmem di ddnub i txedmem, tqeṛṛam-d yis i Yillu, yerna tqesdem seg ul ad t-teǧǧem. Daɣen ma tumnem deg ul-nwen belli Lmasiḥ yemmut deg ubdil-nwen, atan ad tettwaselkem seg merret d usizref. Lameɛna mur terram ara lettkal-nwen di Lmasiḥ, atan ad tjaḥem i lebda.\nAhat tebɣam ad tlemdem akter ɣef lameṛ-agi ? Timsirin i d-iteddun a wen-mlent aṭas n temsal ɣef tudert d ccɣel n Lmasiḥ.\nTura, uqbel ad taẓem ɣer zdat, erret-d ɣef umseqsi n temsirt-agi.\n1 Nnbi Yeḥya-Aɣeṭṭas yessawal i Lmasiḥ :


Q=5	C=5	SS=0	LS=0	PS=0	DC=0	LC=5	SD=0	BS=3	G0=2	G1=2	G2=2	DLID=ber_Latn	BODY=ANAY AQBAYLI : ƔER KRA D ISEƔ, ƔER WIYAḌ D TUGDI\n25 janvier 2021 Taqbaylit\nAmahat, twalam yakk neɣ teɣram akk tuksa yettwakkes wanay aqbayli iḍelli deg axxam n Da Lwennas i lmend n umuli ines wis 65, yerna amdan-nni i yugin anay iḍelli d winna i tyugin deg temḍelt-nni n yemma-s n Da Lwennas. Xas ulamma, ass-en aṭas n imeɣnasen i yfernen ad lummen BRTV wala Lsas Matoub, ihi iḍelli yekkes ccek ɣef uxemmem d tmuɣli n lsas agi, mači kan deg wayen yerzan anay aqbayli, maca deg wayen yerzan sumata asenfaṛ n weslali n uwanek aqbayli.\nSend iḍelli deg tikli i d-yettwaheggan deg MAKUDA i lmend n ibeddi ar yidis n Lounes ḤEMZI, llan wid yugin ad ddmen kra n imeɣnasen anay aqbayli, xas ulamma Lounes Ḥemzi d imdebbeṛ deg mussu n MAK-ANABAḌ, maca xemmen ahat anay agi aqbayli d win ara d-yeglun s ccwal deg beddi agi ?\nAmek i yezmer ad yuɣal wanay yellan d win akk i d-ilulen s tugdut ahat akk deg amḍal, ass-agi tkukra tiṭ ad tewɛu ? acu ibedeln deg wassen ar ass-a ?\nAṭas i yezran akken, tamsalt n wanay d azamul i ǧehden nezzeh, d tawwurt neɣ d tiseɣlit i d-yezzakanen tilisa n kra n uxemmem, neɣ kra n usenfar, dɣa deg lezzayer yebnan s tkerkas n USYIWWEN, yiwen ukabar, yiwet n tutlayt, yiwen ddin, yiwen wegdud, yiwet n tutlayt art.. mer ad jebdeḍ azamul nniḍen ur yellin ara deg lmul n tesnaraft « taɛrabt-tisneslemt » ad d-yeɣli igenni fell-ak.\nAkka ihi, send agdud ad d-yesnulfu anay aqbayli, MAK yella d win i refden kan anay amaziɣ, deg tallit-nni, anay agi amaziɣ d netta i yellan d azamul n usenfar n timunent n tmurt taqbaylit, anwa yettun ula deg 2014 asmi adabu azayri, yenna-d deg tilizriwin-ines belli d MAK i yellan deffir n cwal deg TƔERDAYT, acku zaknen-d « anay n mak » ɣef yiwen wexxam.\nUla d ikabaren umi qqaren izayriyen » IKABAREN IQBAYLIYEN » am RCD d FFS, tanmehla-nsen ugin ad zzin iman-nsen s wannay amaziɣ amahat ad cakten deg tzayrit-nsen, tikwal nsel menɛen s yiɣil imeɣnasen-nsen ad refden anay amaziɣ deg tmesbaniyin, ayen i s-yeḍran i ALAS DI TLELLI deg tikli n RCD, d amedya i d-ifeḍḥen ayagi.\nAsmi i d-ilul wenay aqbayli deg 2015 s tefranin tigdudanin deg maḍal merra, ladɣa deg tmurt taqbaylit, d win yerran anay amaziɣ ad yettwaqbel, ddaw yifer n tudsiwin tunṣibin n lezzayer, acku ur yelli ara am zik d azamul n timunent.\nDeg wasmi tebda ayen umi qqaren « TAGRAWLA N WECMUMEḤ » deg 16 Fuṛar 2019, iqbayliyen yeddan deg tweffa n tmesbaniyin agi n ṭmeɛ n ubeddel n yimal azayri, ɣuccen anay aqbayli, imi ar ɣersen d azamul n wemgired gar-asen d izayriyen, ɣef waya, imastanen wten imeɣnasen i tirefden deg Bgayet, ssufɣen-ten deg Tizi d wanda akk i d-yufrar wanay agi. « l’algérienisme » arḥifan, i d-ilulen deg tmurt taqbaylit deg 2019 d win yerran anay aqbayli ger wallen akk n wid yenwan ad mudden d asfel imal n tmurt taqbaylit ger ifassen n izayriyen.\nANAY AQBAYLI, yellan d iseɣ n yeqbayliyen ass-agi yuɣal d taɛkemt ɣef yiɣil-nsen, d tugdi neɣ d tasebba i wdabu azayri akken ad yeɣleḍ fell-ak tuccar n dreɛ d miḥyaf.\nAcu i d-yewwi ɣef umussu aɣelnaw aqbayli ad tyeg akken ad ibeddel udem n tilawt agi ?\nAnay akken ad yeflali d udem n tdukli ilaq ujajiḥ n tmest ad yeknef weqbayli akken ad yakwi d taqbaylit i d tifrat-ines ! ahat deg teswiɛt deg d-negra d aya kan i mazal ad yili d tasebba n usendekwel n yeqbayliyen, maca diɣ d imeɣnasen i ylaqen ad smeɣren lxaṭer-nsen, d nutni kan ara yessegzen i yeqbayliyen, belli anay aqbayli mači kan n umussu n MAK, maca n yal aqbayli iran ad yedder deg yimal n teqbaylit deg yiseɣ d liser d sser.\nTlaq tweffa n teywant muqqren ara yerren anay aqbayli mači kan d azamul n timunent maca diɣ d azamul n yimal, ayagi mači d takemmict kan i zemren ad teg maca s tdukli n waṭas n yiɣallen deg tegzi, tamusni d tdukli.\nDRAPEAU KABYLEFONDATION MATOUBKABYLIELOUNES HEMZIMAKMATOUB LOUINESPOUVOIR ALGERIEN\nJSK vs NC Magra demain à 14h30 à M’sila


Q=7	C=0	SS=0	LS=7	PS=0	DC=0	LC=0	SD=0	BS=2	G0=14	G1=11	G2=10	DLID=ber_Latn	BODY=S Tmaziɣt Tacawit: Amma ttilin isekwan n Tmaziɣt i yigurdan\nS Tmaziɣt Tacawit: Amma ttilin yisekwan n Tmaziɣt i yigurdan\n(Amur amezwaru: asewjed d uheyyi)\nAzmez: 5 Mares/Krayur 2016\n(Taselmadt n Tmaziɣt – Awras, Dzayer)\nHagiti n yisekwan i deg kkiɣ zdat n way llan id n yigurdan, tarmit inu id-sen terni deg-i labas xaṭer edderri n wussan a d imizragen ḥercen ujren ayt zik deg ufadi nsen i welmad aled ad ilint tugnatin d wallalen i iqadan.\nƔer-i azal n 6 d iseggasen u neč sselmadeɣ tanga n Tmaziɣt deg uɣerbaz alemmas mani iqeddacen ttilin jar n 11 d 15 n yiseggasen, tarmit a ay teǧ ad iniɣ taguzdit a terhif nezzeh texs ahaḍi d unṭhelli ɛerrem, ad naf di-s iqeddacen ttengugan jar n umaḍal n temzi d umaḍal n temɣer d way aten yeǧǧin mlexḍan deg tilla nsen u yettɛanad amezzyan ssi-sen ameqqran u d way ay yellan ad t-nfares deg yirmuda am usekwan n Tifinaɣ i yigurdan, imeqqranen lemmden fisaɛ u imezzyanen xsen ad aten ɛanden u ma yessefti umsuddes way manek yuma at ad yaxleḍ ɣer yiswan n usekwan.\nDeg tedwint a ad ɛerdeɣ ad igeɣ agzul i tqeḍɛit n tneqqiḍin tigejdanin i yuman f umsuddes n usekwan n Tmaziɣt neɣ yerwes-it ad atent yeḍfer.\n1. Asersi n tumayt d yiswan n usekwan:\nTɣawsa tamezwarut ad nessen matta ara ad yilin deg usekwan a seg yirmuda, ad nig taɣessa i tikli nneɣ bac ur nettaḥal-c deg wemmas n urmud, ma yeddes wahil u yeqɛed ad banen u ad nnubin yiswan yellan ad aten nexleḍ s terrayt teɛdel ma nezra mani nil f umezwaru zdat wa ad yebdu usekwan. Yuma daɣen f umsuddes ad yaki belli ma iswi agejdan seg usekwan d aselmed, tumayt texḍa ɣir d aselmed, eddrari trajan ad afen tɣawsa temlexḍa f temsirin ig nnumen deg usmil aɣurbiz ig yessmharen ɣer-sen ihi asekwan ilaq ur yettil-c ammin, d way aɣef ilaq ad yili d aselmed d usidles s yirar d umeḥred d taḍṣa u way ad yili s umsal n ufus, asuneɣ, eccna, tiqsiḍin d tsirarin. Tumayt a d Yirmuda ya bettun s usersi n umsuddes i yiswan.\n2. Taguzdit n yigurdan ilmend n wahil:\nIsekwan n yigurdan d tagnit i wenmaggi n edderri id n tussniwin d uselmad neɣ umsuddes d netni jar-asen, afran n tguzdit ɣer-s tawuri tameqqrant yuma ad ilin edderri uzan deg tilla d uswir n ulmad bac ad yeshel f umsuddes aqeddec id-sen d wekkay d umzagez deg jar-asen.\nYuma daɣen ad nessen ma mmussanen zik neɣ araḥ, ma ttuthlayen Tmaziɣt neɣ araḥ, azal n wessan nsen i Tmaziɣt. Sumata edderri yettutlayen Tmaziɣth ad ten-naf faten heyya gellan ur tet ssinen-c deg unmaggi id n umsuddes beṣṣeḥ f uneggaru ad tḥared manek edderri yettutlayen kan Eddarja tzagazen deg heyyin u xsen ad utlayen am netni u day mani yuma f umsuddes ad ten ifares. Aled ad ilin xeddmen neɣ ttiraren. La ten beṭṭac ɣer yiwetman d twetmin, eǧǧ iten msuren.\nIgrawen texḍiḍ d cek yellan aten yig, eǧǧ asen tilelli ad qqimen mani xsen u ad nnebḍan d igrawen manek xsen netni u ma xsen ad beddlen aten ad ac cawren cek bac ad teqqimed teṭṭfed deg usekwan nnek.\n3. Tiremt n isekwan:\nIsekwan n yigurdan ttawin labas n wakud, aten yetteǧǧan ttemhiren d wa aɣen yetteǧan ad nwaza jar tumayt n usekwan d tiremt i as yemmugen, tqumed ad as tiged ass yejmel beṣṣeḥ armud n uselmed ad yili tnezzayt berk (seg tsaɛt ɣer sent n tsaɛatin) ag qqimen seg wakud ad yennebḍa ɣef yirmuda imedwanen am umsal n ufus d usuneɣ d usteɛfu n umekli, imerdin irmuda imagrawen am eccna. Taggayt n uselmed ad tettili deg yirmuda ya akk beṣṣeḥ s terrayt a agrud ur yettemhir-c.\n4. Asewjed n wallalen iwwasen:\nAm yirmuda isdawanen ukk, amsuddes ad yessewjed taqeḍɛit n wallalen ad t-newwlen deg leqdic nnes zemren ad ilin d isaggazen am tmedfas d tedlisin, neɣ d imezṛiyen am tubbayyin n tinezla, tizlatin.\nDeg waddad n usekwan n Tfinaɣ yexyar ad d-yawi umsuddes taseggazt di-s isekkilen n Tfinaɣ berk bla twaɛit neɣ tasuqilt neɣ d asegzi s tutlayin teyyiḍ, igurdan ad lemden sɣer-s netta tira d usiwel nsen s Tmaziɣt beṣṣeḥ ad tennan ɣer tifert bac ad mmekthin u ma unfin tasuqilt s yisekkilen ig ssnen zik (Ilatinen neɣ Iɛraben) ad asen truḥ tefdawt u ad tennubi teywalt id n uselmad neɣ umsuddes n usekwan, rni ɣef wa tasuqilt tetteǧǧa ɣer edderri tawleft deg walli nsen tteqqnen di-s asekkil n Tfinaɣ ɣer wa n Tlatint neɣ n Teɛrabt, tasuqilt daɣen tettneqqes taflest n ugrud deg tutlayt nnes u ythnna yettccukkut di-s ma d tutlayt d tilellit f tutlayin in u ma tqum ad ttili s yiman nnes. Ma yewwi-d amsuddes tubbayyin n tnezla yuma ur yettettu-c ad ilint d tigilalin ur tfatent-c 10 n tedqiqin, ma yella d tiwlifin ad ttwafesrent ɣef wefṣil neɣ ɣef tfelwit n ufsar bac ad ilint tbanent i wegrud, ttettu-c belli tawuri n wallalen a d awwas berk yexḍa ad ilint d asaɣul ad ɛewlen fell-as deg kulci.\n5. Afran n wadeg neɣ umeccuh d wallalen n usekwan:\nDeg ufran n umeccuh i deg ad yemmug asekwan yessefk ad ttili di-s taɣellist, ma teẓriḍ taɣawsa di-s amizi f eddrari kkes itt am leqzaz, uzlan, ifulan n trisiti…atg. Yexyar ma di-s tamsext n tɣellist d ttiqan, agama n eddrari ttesteɛfun labas d way a ɣef yuma ad nefren ameccuh mani yella abduz id n wesɛif ad aten yawi u ad aten d-yuɛa, mani yemmug urmud id n yimeẓẓyanen ad ilin waman n tsessi, hazeqqa ad ttili ur heḥmi ur hesmiṣ, ad tili tfawt. Lbab neɣ tamsext ad tili s abellaj yetteqqen si sdaxel bac icet ur d-yettaddaf.\nSeg wallalen i neḥwaj deg tzeqqa ad bedreɣ iseqquma d tdabutin, d lebrizat. I edderri nexs tiferka d yimrawen n tira d usuneɣ…atg.\nYeḥla mda ad yili umeccuha yuza ɣer teɣremt u ad yili umsuddes netta ig ibedden ɣef kulci ur yettɛewwel ak f yict.\n(Ad yettwaḍfer …).\nSumiya Ḥeṛṛat (taselmadt n tutlayt Tamaziɣt).\nAɣerbaz alemmas n Bellefḍel Bayzid.\nElḥamma – Maskula (Xencla), Awras, Dzayer.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Takerrazt: Ad d-yili wallus n usuddes n usedger n temẓin i yimeksawen\nAsimwas, 22 Yebrir 2022 15:16\nZZAYER TAMANEƔT – Ixebber-d uneɣlaf n tkerrazt d usnegmu awmazir, Mohamed Abdelhafid Henni, ass n ukwas deg Zzayer Tamaneɣt, dakken yettili-d umahil deg ugzum-nnes i lmend n wallus n usuddes n usedger n temẓin yettwaskeblen i yimeksawen deg wakk timnaḍin n ugelluy aɣelnaw, yernu ad ikemmel umahil-a arma d Ctembeṛ d Tubeṛ n useggas-a.\nAkras, 13 Yebrir 2022 09:36\nAseqqamu n Uɣlan yedrew deg Usmanay Agraɣlan Wis 5 n Yimeɣtasen Izerfanen\nAsiḍyas, 26 Fuṛaṛ 2022 11:39\nZZAYER TAMANEƔT – Aseqqamu n Uɣlan iderwen deg Usmanay Agraɣlan Wis 5 n Yimeɣtasen Izerfanen n Lqahira (Maṣer) iwekked-d ɣef « termit tawamnit tazzayrit deg useḍru n usnegmu unzig », ɣef wakken ay d-yenna yiwen n ulɣu n texxamt tunnigt n umni.\nAkras, 23 Fuṛaṛ 2022 13:11\nImeẓla n ugensu lhan-d s usekyed n yisenfaren igersen\nAsimwas, 18 Fuṛaṛ 2022 15:10\nZZAYER TAMANEƔT – Ixebber-d uneɣlaf n ugensu, tinbaziyin tidiganin d useqɛed n ugelluy, Kamel Beldjoud, dakken imeẓla n ugezdu-nnes lhan-d, ussan-a, s usekyed n yisenfaren ugrisen deg wakk tiwilayin n tmurt i wallus n uktazel-nsen d usekker-nsen.\nAgraw Aɣerfan Aɣelnaw: Tiɣimit Tačuṛant Ass n Ukwas i Tuttriwin Tinimiyin\nAkwas, 17 Fuṛaṛ 2022 12:27\nZZAYER TAMANEƔT – Ad yeg Ugraw Aɣerfan Aɣelnaw, ass n ukwas, tiɣimit tačuṛant i tuttriwin tinimiyin ara yettunefken i semmus (5) n yineɣlafen, ɣef wakken ay d-yenna yiwen n ulɣu n texxamt-a n umni.\nAsinas, 15 Fuṛaṛ 2022 12:46\nAmni: Asekyed n yiḍrisen n usaḍuf yerzan asuddes aɣedman d tissugriwi n Useqqamu n Uɣlan\nAsimwas, 14 Yennayer 2022 17:08\nZZAYER TAMANEƔT – Tga tseqqamut n yiweẓla izerfanen, ideblanen d tlelliyin n Ugraw Aɣerfan Aɣelnaw, ass n ukwas, timilit ay yesselwi Mohamed Aziz, i usekyed n yisenwiyen ay d-yettwassumren i yiḍrisen n usaḍuf ayɣef d-yella uskasi imalas-a deg tɣimiyin tičuṛanin, ɣef wakken ay d-yenna yiwen n ulɣu n ugraw-a.\nTiɣri i yigrawen iwamniyen igraɣlanen akken ad gen kra mgal tejrimin n uwdag isṛayili\nAsinas, 28 Dujembeṛ 2021 10:11\nRAMALLAH – Iger-d tiɣri Useqqamu Aɣelnaw Afalesṭini, ass n uynas, i yigrawen iwamniyen imnaḍanen d yigraɣlanen akken ad ḥeṛsen inabaḍen n tmura-nsen akken ad ddmen akaten d utriben i uḥbas n tejrimin n uwdag isṛayili d tuddsiwin n yimharsen mgal Yifalesṭiniyen.


Q=13	C=0	SS=0	LS=6	PS=13	DC=0	LC=0	SD=0	BS=2	G0=5	G1=2	G2=0	DLID=ber_Latn	BODY=Wp/shi/Tutlayin timaziɣin n waṭlas - Wikimedia Incubator\n< Wp | shiWp > shi > Tutlayin timaziɣin n waṭlas\nTutlayin timaziɣin n waṭlas\nIdrarn n waṭlas\nUggar n 10 id mlyun\nTutlayin timaziɣin n waṭlas gant yat tawja n tutlayin timaziɣin n ugafa. Tutlayin ad llan ɣ idrarn n waṭlas ɣ Lmɣrib.\nIɣ nsawl f tmaziɣt n waṭlas ad st ur tsmrkasm d tmaziɣt n waṭlas anammas; tamaziɣt n waṭlas tamu gis ula tclḥit d tmaziɣt n Usammer. Ittuga-as yism ad acku tlla ɣ idrarn n waṭlas s kraḍ; anammas d way mẓẓiyn d way mqqurn d izuɣar d tnzrufin illan gratsn d tama nnsn.\nTamaziɣt n waṭlas tga yan yiẓli zɣ tutlayt tamaziɣt n ugafa, d rad tg yat zɣ trsal n tmaziɣt ad. Tamaziɣt n waṭlas tumẓ zɣ Ṣfru ɣ ugafa ar Glmim ɣ unẓul, s ɣmka, tumẓ yat tjumma tasknakalt imqqurn d da sis isawal yan wuṭṭun imqqurn n imaziɣn, ar t-nttḍkaḍ s wattayn n 10 n imlyunen.\nTutlayin timaziɣin n waṭlas gant:\nTamaziɣt n waṭlas anammas, tlla-nn ɣ idrarn n waṭlas anammas.\nTaclḥit, tlla-nn ɣ iffus n Lmɣrib.\nTaznagt n Srayer, tlla-nn taman Rrif ɣ iffus nns.\nTaɣumarit, tlla-nn ɣ ugafa n Jbala.\nƔarbi, awal ad immut, ikka-tt-inn ɣ Tamsna, tasga lli mu tinin ɣila Tigmmi tumlilt d Rrbat d nawaḥi nnsn.\n├─o Tamaziɣt n ugafa\n└──o Tamaziɣt n waṭlas anammas\n└──o Taznagt n Srayer\nIlikitn n brra\n( fr ) Tutlayin n waṭlas ɣ ammas n usit n ethnologue.com\n( shi - tzm ) Tasna ittaran s tmaziɣt n waṭlas ɣ ammas n facebook : Tamaziɣt n utaram\n↑ Tasna n Tamaziɣt n utaram ɣ Facebook\n↑ Maarten Kossmann, "Berber subclassification (preliminary version)", Leiden (2011)\nRetrieved from "https://incubator.wikimedia.org/w/index.php?title=Wp/shi/Tutlayin_timaziɣin_n_waṭlas&oldid=5097570"\nThis page was last edited on 23 March 2021, at 14:23.


Q=11	C=11	SS=11	LS=0	PS=0	DC=11	LC=0	SD=0	BS=0	G0=5	G1=5	G2=4	DLID=ber_Latn	BODY=Asfuggel n wass agreγlan n tmeṭṭut deg Marsay, sγur S.F.K — Siwel\nPosted on : 10/03/2017 By Akli Muhubi\nMARSAY (SIWEL) —I lmend n wass agerγlan n tmeṭṭut, i d-yettuγalen yal aseggas, deg ass n ṭam (08) deg ayyur n meγres, xilla n tuddsiwin d tdukkliwin timmaḍlanin s umata, d tid n Teqbaylit ladγa, ttmagaren-t ass-nni s lficṭat yemgaraden. Ladγa aseggas-a Tamsetlelt Tafransist-Taqbaylit (Solidarité France Kabylie), i d-ilulen deg tagara n useggas n 2016, thegga-d yiwen n leqdic d amerkanti, ar ad d-yilin deg ass n 11 deg ayyur-a n meγres deg temdint n Marseille.\nAhil n leqdic yebḍa γef sin n yiḥricen, ad yebdu seg 19:00 γer 20:30, s uzwel « Tajmilt i tmeṭṭut », akken daγen ara d yili wawal γer kra n yinebgawen. Ma d aḥric wis sin yettunefk i uẓawan, ad yebdu seg 21h ad yekfu γef 00:00h, anda ara yecnu Ʃli n Weɛli, Yunes, Gluṛya, Belɛid, Ʃli Γani, Nadir, akked Ugraw n S.F.K.\nTakcumi γer tzeqqa n tmeγra, ad tesqam s 10 euros i yimeqranen, ma d arrac yesɛan ddaw n 12 n yiseggasen deg tudert-nsen, takcumi-nsen texlleṣ sγur S.F.K. wid tid terza temsalt, hatta tansa n wadeg n lficṭa : 40 Avenue de la rosière 13012 Marseille (métro la fourragère).\nI usmekti, tudds-ya n S.F.K γas akken d tamaynut i d-tlul, tban-d deg leqdic-ines azedgan i uḥraz n tnekkit, tenc-d yakan aselway n G.P.K, mass Ferḥat Mhenni, anda iga yiwen n usarag s wazal-is. Afud igerzen i yal tuddsa, tadukkli, amdan, i yekkaten s tezdeg n wul d wallaγ i usnerni n tjaddit-ines.\nSIWEL 101700 Mar 17


Q=2	C=0	SS=0	LS=0	PS=2	DC=0	LC=0	SD=0	BS=6	G0=17	G1=6	G2=0	DLID=ber_Latn	BODY=Yeẓẓull g wudem n yemma-s | Le RIFAIN\nYeẓẓull g wudem n yemma-s\n– Aqqa yeεreḍ x-ak lḥajj Ɛmar, ad yegg ssedqet i yemma-s.\nyekkes tisila, yeεdu ɣer teɣmert. tuli-dd rriḥet n iḍaren, malla tessersed din iɣerḍayen ad mmten. Yenna-s i yemma-s:\n– Necc wer ɣer-i mani ɣer raḥeɣ, yexs ad yegg ssedqet niɣ ad yeqqim. Ddcar yemɣar yewca rebbi iwdan ɣa-yeccen.\nTeṭṭef x tiẓẓal, texzer deg-s s uzillez, tenna-s s wawal d ayellin ittadef ɣer lxaḍer:\n– Ayyaw lla a mmi, ḥcuma wer ɣer-s nettriḥ. Aqqa netta lebda ittas-dd ɣer-neɣ xmi nettegg ca n lferḥ.\n– Iwa waxxa a yemma, umi texsed ad raḥeɣ, ad raḥeɣ, ili x lxaḍer-nnem waha.\nArraḍyu ireqq, ttɣennjen deg-s ccluḥ. Netta yerxu i yexf-nnes alami i t-yiwi yiḍes.\nTeyra-t-idd lfiqet aked lmeɣreb. Axxam mani ttuɣa yeṭṭes temmerni deg-s rriḥet n ca nneḍni ɣer rriḥt n iḍaren. Yekker-dd merra yelbeẓ s yiḍes axmi i x-as yekka ttraktur. Yufa yemma-s di arrwa tmesseḥ zzaj n lqendil. Yenna-s:\n– Yemma, ma labudd zi nnεi-nni n ssedqet niɣ?\nTessili-dd akid-s tiṭṭawin, terra-dd x-as s teḥnint:\n– Iwa maɣar a mmi aqqa baba-k yehlec wer izemmer ad iraḥ, uma-k wer da yelli, d cekk waha i da. Ijjen lεib d ameqqran malla wer ɣer-s nruḥ!\nYenna-s s rrexwan:\n– Waxxa, iwa necc aqqa ugureɣ.\nZegga yekka di tewwurt, yeffeɣ zi leqwar n iẓeɣran, tesseḍfer-as ijj ulaɣi, s yijjen tmijja tqelleε-itt-d zi ɣis:\n– Bujemεa a Bujemεa, dwel-dd a dak-iniɣ.\nYedwel-dd ɣer-s ggur ittemraywa.\n– Min din a yemma εawed?\n– Egg a mmi luḍu ula d cekk ẓall jer yewdan, mani ɣa tegged aɣembub-nnek xmi ɣa kkren ad ẓẓallen, cekk ad teqqimzd weḥḥd-k am wemcum?!\n– Ahda xaf-i a yemma, xmi ɣa wesreɣ uca ad ẓẓalleɣ. Ɛawed di ssedqet qlil wi ittekkren iḍeffer lefqi.\n– Hayhay a mmi, meεlik mɣar wer ten-ẓriɣ umi negga ssabeε i muḥend nwem. wer yeqqim ula d ijjen, merra ẓẓullen.\nyexzar ammu d wammu, yenna-s:\n– Wer ttegg°ed a yemma, wer ittili mɣar lxir!\niheymuren n yewdan ttehrubbuzen di teysart, ttbanen d iεerbab waha, minzi tkumasa tallest ad dd-tesɣumbar i ddcar. aqzin ittzu-dd zeg uyennir-nnes. aɣyul ɣir yeccat iḍaren aked tmurt, ittḥennaḍ imeẓẓuɣen ḥuma ad yaɣ izembeben i das-dd-isekkfen idammen…\nTtadfen taẓemmujt awarn i tenniḍen. Tteɣmummuyen di tɣemmar n wexxam ijj zzat i wenneɣni. Ṭṭelba εedlen aɣimi, ssunnuḍen mummu n tiṭṭawin deg wexxam, ḥeṭṭan wi dd-ittadfen.\nQbel ma a dd-ssidfen cclal, yenḍeq-dd lemqeddem:\n– lefqi ma a neẓẓall niɣ?\n– yessili lefqi afus n uqubbu, yexzar di tseεεet, yenna-s: Aya d jjehd, yeεdu lweqt εad!\nBujemεa ttuɣa yeqqim ɣer tewwurt. yexs ad yeffeɣ, maca yenna aked yexf-nnes: ass-a ad kemmleɣ awal i yemma!\nAṭṭas n iɣembab ttemsexzaren, imken ttrajan wi ɣa yizwaren ad yekk di tewwurt maḥend a t-ḍefren. maca walu, ula d ijjen. marra ḍefren lefqi.\nUdaren, ulyen, … εawed udaren, ulyen… Sellmen…\nLexdenni yenna Bujemεa i yexf-nnes:\n– iiiiih! mecḥal i da deg wexxam-a am necc ggin rray i yemma-tsen waha, ẓẓullen bla luḍu… wah… Ta d tẓallit i tyemmatin! Ula d nitenti stahellent-tt\nƔer ɛawed: Necc d necc!


Q=10	C=10	SS=0	LS=0	PS=0	DC=0	LC=0	SD=0	BS=1	G0=7	G1=4	G2=1	DLID=ber_Latn	BODY=Di 1990, Deg iwet n tmuɣli n Web (en-US), Tim Berners-Lee imudd-d tabadut n tikti n hypertext (en-US), anida Berners-Lee yura-t aseggass sakin s tutlayt n trekkizin yebnan ɣef SGML (en-US). IETF (en-US) yebda asizeɣ s wudem unṣib n HTML di 1993, yesseffeɣ-d lqem 2.0 di 1995 seld deqs n ileqman irewwayen. Di 1994 Berners-Lee yesbedd W3C (en-US) akken ad isnefli Web. Di 1996, W3C yeṭṭef leqdic icudden ar HTML, yessuffeɣ-d sakin iwellihen HTML 3.2 aseggaz ar zdat. HTML 4.0 yeffeɣ-d di 1999 yuɣal d tizeɣt ISO (en-US) di 2000.\nDeg akud-nni, W3C yeǧǧa HTML yerfed XHTML (en-US), ayen yessawḍen asbeddi n ugraw amunan isem-is WHATWG (en-US) di 2004. Tanemmirt i WHATWG, imi leqdic ɣef HTML5 (en-US) yedda: snat-agi n tuddsiwin suffɣent-d lqem arewway n tizeɣtdi 2008 akked lqem uniɣib di 2014.\nIsemli HTML d aḍris aččuṛan yebnan ɣef iferdisen (en-US). Iferdisen ttwarren gar snat n trekkizin: taldayt, tumdilt tirekkizin (en-US). Yal tarekkizt tbeddu u tettfaka s izamulen (<>). Llant kra n trekkizin tilmawin ur yegbiren ara aḍris am <img> (en-US).\nTzemreḍ ad tessiɣzfeḍ tiṛekkizin HTML s imyerren (en-US), ayen ara d-imudden talqut-nniḍen ara yennalen tarrayt amek iminig inek ad yegzu aferdis-nni:\nAfaylu HTML yettwaseklas s suziɣzef .htm neɣ .html, d Aqeddac web (en-US) i t-id-yettmuddun, udiɣ yezmer ad t-i-yerr s useqdec n iminig Web (en-US).\nChange your language Select your preferred language TaqbaylitБългарскиCatalàDeutschΕλληνικάEnglish (US)EspañolFrançaisעבריתBahasa IndonesiaItaliano日本語한국어NederlandsPolskiPortuguês (do Brasil)Português (Europeu)РусскийTürkçeУкраїнськаTiếng Việt中文 (简体)正體中文 (繁體)


Q=9	C=9	SS=9	LS=0	PS=9	DC=0	LC=0	SD=0	BS=0	G0=8	G1=3	G2=2	DLID=ber_Latn	BODY=Playa n Acapulaco: awarni 60 n iseggusa, tarɣa dag‑s tfawt ɛawd! | Le RIFAIN\nPlaya n Acapulaco: awarni 60 n iseggusa, tarɣa dag‑s tfawt ɛawd!\nIct tkemmict n yewdan, ttuɣa tsaran x Playa n Miksik, ẓrin min wer ẓrin ɛemmers. Terɣa tfawt d tazegzawt deg waman, ad as tinid d ca n llambat n LED. Manaya mamek tettɛawaden nitnin, d mamec nnan jurnalat n Miksiku, ktar zi 60 n iseggusa wer yemser. Ttwalan belli yewqaɛ, minzi Covid-19 yessagʷej iwdan x lebḥer kṭa zi cehar.\nAplaktun d Arbiɛ n lebḥer i yejjin Playa ad tlellec\nUrar‑a n tfawin i xef dawem‑dd nura, yemser azɣat, 21. Abrir 2020, di Playa n Puerto Marques. Atiɣ tettseqsid mayemmi lebḥer yerɣa? Minzi minen din aṭṭas n imudder d imeẓẓyanen, tamunit din ggin tetteg ijjen ufinumin qqaren‑as imussnawen tifawin n tudert „Bioluminescence“.\nIbeɛɛac nni imeẓẓyanen deg waman sekkan ca n cciɛ ireqq, cciɛ nni itreẓẓa deg waman, uca itegg tfawt tazegzawt.Di Playa n Acapulco Arbiɛ n lebḥer d uplanktun i yejjin ass nni ad ilellec lebḥer, ad yirḍ azegza.


Q=14	C=14	SS=7	LS=0	PS=0	DC=0	LC=0	SD=0	BS=2	G0=11	G1=5	G2=0	DLID=ber_Latn	BODY=FORUM AIT SOUAB :: Tamazirt\nPosté le: Jeu 1 Aoû 2013 - 00:42 Sujet du message: Tamazirt\nPosté le: Jeu 1 Aoû 2013 - 04:53 Sujet du message: Tamazirt\nIccatne lcar n'ait-Mzal ar itbddad zound ghicnna , mach gh' tbhiyt n ' was lkhmis ighrad immoddo . Yane ouzmz imatl . Idda ouzmzane . Iccatn iga ljamaà , aylligh yoda ig lkhmis , ghilad cou yas ar tnzayne smnnaw . Ighddane ar Tafrawt ghozal adond tazwit nigh tadggat . Cantne inmmodda ar tddane ar Mrrakch sodar , imil ar tdoôunt tfkkirine ad icri rbbi agharas f'inmmouda , Ghilad ar tmoddo tomobil ar imi ntgmmi . Lhamdou lillah llistajbne ddoaànsnt it fkkirine\nPosté le: Jeu 1 Aoû 2013 - 19:33 Sujet du message: Tamazirt\nossan foulkinine ayna si lhadj...rilr illa l goudron ,lkirane;tamoubilate flachkale .....walakine tamazirte tkhoua.....macha allah...........\nPosté le: Jeu 1 Aoû 2013 - 21:06 Sujet du message: Tamazirt\nNdalb irbbi adasd irar lkiloult .\nAd our nttou izd haccac ad yiwine i mdn aylligh mmouddane fln tamazirt ,, ourd is guis fln . Ighd touchkit ad tswingmt imad yiwine ghiccad rane taft gh lahmom anchc lli llane gh gr iguenwane d'icalne n'ouswingm oura tn tcmlt . Mtad issoul ghamane mdn dghiclli stine ccane gh woussane n'oumighne ngratsne , hakkane ourad soul yagour yane . Mach tmi lligh ar tmouddoune yili imic n'lhna cad ilmma snalne couyane dinna ghas illa rzk . Oucane s'iswangm itouja ns d tarwans adasn issaha imic n mad issahane iyinggane nszn gh tighri d tousna ourd ca soul ghokhrbich oula timzgadiwine . Awr imil nnigh ghassad illa mad iddane mnchc ayad our soul isne darsne la nttane wala yawjans . Mach , ad our nkknd ad soul yado ofgane iaàmr tamazirt ight inna rbbi\nPosté le: Aujourd’hui à 23:05 Sujet du message: Tamazirt


Q=4	C=1	SS=1	LS=3	PS=0	DC=0	LC=0	SD=0	BS=6	G0=84	G1=67	G2=38	DLID=ber_Latn	BODY=Asseqεed n yiles amaziγ : amkan n wawalen imaynuten*\nAkk-n ad nessen ugar abrid ay seg d-yekka d way-n iga, Mass Achab yeqbel ad d-yerr γef tuttriwin-nneγ (isteqsiyen).\nTebdiḍ-d s tusnakt (mathématiques), tuwḍeḍ γer tmaziγt, tzemreḍ ad aγ-d-teḥkuḍ γef umecwaṛ ay γef d-tekkiḍ ?\nR. Achab : Tamenzut, xseγ (bγiγ) ad d-iniγ dakk-n yeγli-d wuṭṭun (numéro) amezwaru n tesγunt-nwen gar yifassen-iw, γriγ-t yernu yeεjeb-iyi way-n d-yeddan deg-s, dγa xseγ ad faṛseγ tagnit akk-n ad ken-henniγ u ad awen-ssirmeγ ad trebḥem deg lecγal-nwen.\nAsmi ay lliγ la qqareγ tusnakt (mathématiques), bdiγ la ttarraγ ddehn-iw γer tjeṛṛumt n tmaziγt seg 1970 d asawen, asmi ay bdiγ la ḥeddṛeγ i temsirin (dduṛus) ay itteg Mouloud Mammeri deg Tesdawit n Ldzayer. Deg 1972 neγ deg 1973, nekk d kra n yinelmaden nebda la d-nettsuffuγ tisγunin (revues) tidelsanin umi nsemma Taftilt d Itri, d acu kan, ur εeḍḍlent ara ḥebsent. Sakk-in, gar 1974 d 1979 ttekkaγ deg leqdicat n Waggay n Tezrawin Timaziγin (Groupes d'Etudes Berbères) n Tesdawit n Paris VIII, anda ay lliγ la ssγarayeγ tira n tmaziγt akk d Mbarek Redjala, ad t-yeṛḥem Ṛebbi. Timsirin-nni ffγent-d deg yiwen n wedlis (taktabt) n Tenmiregt (coopérative) n Imedyazen s yisem n "Iles Amaziγ (taqbaylit : actal γer tira". Deg Paris, tṣ̣aḥ-iyi-d tegnit ad ḥedṛeγ i temliliyin n Lionel Galand (deg EPHE) d Salem Chaker (deg INALCO).\nDeg 1979, bdiγ la qeddceγ d aselmad n tusnakt deg Tesdawit n Tizi Wezzu. Inelmaden ssuttren-iyi ad slemdeγ tajeṛṛumt d tira n tmaziγt (γas mebla ttesriḥ). Tamsirt (ddeṛs) amezwaru yella-d deg wass n 16 Yebrir 1980, deg wussan-nni anda ay ṭṭfen yinelmaden tasdawit. Sakk-in, teqqel temsirt-nni n tmaziγt amzun d lεadda : iseqquma n tnezduγin n tesdawiyin llan ttsefrayen ad gen timsirin-a yal aseggas, mi ara qqlen yiselmaden γer tezrawin (leqraya), ama deg Oued Aïssi, ama deg Yiḥesnawen, u llan ula d iselmaden niḍen ay d-yettekkan deg temsirin-a. Tṣ̣aḥ-iyi-d daγen tegnit ad slemdeγ tamaziγt deg kra n tesnawiyin (lycées) n Tmurt n Leqbayel (deg Dreε Lmizan, Tizi Wezzu, atg.), am wakk-n sseγreγ tamaziγt deg Tesdawit n Bab-Ezzouar, deg Ldzayer tamaneγt anda Amazday (collectif) n Imedyazen yella la iqeddec γef yedles amaziγ.\nNnig n usselmed-nni n tmaziγt, ttekkaγ daγen deg ussebded d ussuffeγ n tesγunt Tafsut ay deg d-uriγ kra n tgejda (éditoriaux) s teqbaylit, am wakk-n ttekkaγ daγen deg ussebded n umazrar (série) n usselmed n tesγunt-a. Deg 1985, ma ur cciḍeγ ara, neεreḍ daγen ad nesselmed tamaziγt s tebṛatin deg Tesdawit n Tizi Wezzu. D acu kan, ttejṛiba-a ur tεeḍḍel ara γef ljal n lexṣ̣aṣ̣ n ttawil akk d tegnit iweεṛen deg tallit-nni.\nSeg yidis unṣ̣ib (officiel), tṣaḥ-iyi-d tegnit ad ttekkiγ deg tseqquma n ferru (jurys) neγ ad asen-beddeγ i yinelmaden ay d-igan ijedlen (thèses) yeqqnen γer wenrar n tmaziγt : tira n tmaziγt deg uselkim (ordinateur) s tfinaγ tijdidin (d ajdel yettwagan s ddaw tmehla -direction- n Arezki Bouzefrane, d amsenselkim -informaticien- yernu yella iqeddec id-i), yella daγen wejdel niḍen yettwagan γef tseftit (conjugaison) n teqbaylit s uselkim, d wayeḍ γef bennu n yisudar n yisefka (bases de données) n yeḍrisen yuran s tmaziγt.\nAsmi ay qqleγ γer Fṛansa, deg tezwara n useggas n 1989, d Mass Salem Chaker ay iyi-yullen (iεawen-iyi) akk-n ad mmeṛkiγ iman-iw γer aduktuṛa deg INALCO, dγa ferneγ ad geγ ajdel-inu (thèse) γef wawalen ijdiden deg tmaziγt.\nIhi, qrib εecrin n yiseggasen ay-a seg wasmi ay sdukkleγ snat n tmeddurin, tamenzut d tin n uqeddic-iw (leqraya d usselmed n tusnakt -mathématiques), ma d tis snat d tin n tlufa ay iyi-yerzan nekk [tamaziγt]. D acu kan, la ttwaliγ dakk-n maci ala nekk ay yellan deg tegnit-a, wanag, akk medden n ljil-inu yellan rran ddehn-nsen γer tmaziγt u llan qeddcen fell-as llan am nekk. Llan aṭas n yimedyaten (exemples). Yiwen deg-sen d Muḥend u Yeḥya, ula d netta yeγra tusnakt deg Tesdawit n Ldzayer uqbel ma yebda ad d-yettsuqqul (yesṭerjim) iqeddicen n Sartre, Brech, Beckett, Molière d wiyaḍ.\nSeg tama niḍen, ttwaliγ dakk-n amdan yesεa tamagit (identité) yellan d nettat ay d llsas n wakk iqeddicen ay ixeddem s lbal-is. Ulac akk ugur ma yesdukkel yiwen tussniwin tiseddiyin (sciences exactes) d tussniwin n tsekla (littérature). Ugur awḥid ay d-mlaleγ nekk deg way-a netta d win kan n wamek ara yefreq wemdan lweqt-is.\nD acu-tt ttejṛiba-inek deg wenrar n unadi γef tmaziγt ?\nMaci d ttejṛiba meγγren. Kkiγ acḥal n yiseggasen, rriγ-d kan deg-sen ddehn-iw γer temsal n tjeṛṛumt d tira n tmaziγt. Gar 1982 d 1984, ttekkaγ deg lebni n yiwet n tmawalt n tusnakt (lexique de mathématiques) tafṛensist-tamaziγt, u yeffeγ-d deg tesγunt Tafsut, ma d tura, qqleγ-d tikkelt niḍen γer leqdic n tusnakt, d acu kan, tikkelt-a la qeddceγ γef tusnakt s tmaziγt.\nDeg 1986, Mass Chaker yessekcem-iyi akk d yemεiwnen niḍen deg leqdic-nni n lebni n umawal amatu (dictionnaire général) n yiles amaziγ deg uselkim (ordinateur).\nTamawalt n Tusnakt (Lexique de Mathématiques) gan-tt-id tlata n yemdanen : H. Sadi, M. Laïhem akk d nekk. Ma Chaker akk d Mammeri εawnen-aγ deg temsal n tesnarrayt (méthodologie), afran n yezwiren (préfixes) akk d yiẓuran, atg. Mouloud Mammeri yerḍel-aγ-d kra n yimawalen n tmaziγt.\nSdeffir n useggas n leqdic, nessaweḍ ad nfak amur ameqran seg tmawalt-nni (lexique). Sakk-in, Chaker yeqqel waqila γer Fṛansa. Ula d H. Sadi. Nella sya γer da ntteddu s axxam n Mouloud Mammeri akk-n ad neqdec dinna, d acu kan, neqqel ur nebγi ara ad nkemmel ad t-ncewwil, dγa nkemmel nekk d Laïhem la nqeddec deg sin id-neγ kan, u nkemmel akk-n setta n wagguren, alama ay d asmi ay nfuk tamawalt-nni. Deg tallit-nni lliγ la d-sεeddayeγ lεeskeṛ deg El Harrach (Ldzayer Tamaneγt) u deg lweqt-nni, Mass Laïhem, yellan la yettseγray tusnakt deg ENS n Tqubbet, yella daγen la d-yettfaka leqraya-ines deg tujjya (médecine). Yal yiwen deg-neγ yella la iqeddec seg yidis-ines, yernu nella la nettemlili deg tgara n dduṛt akk-n ad nẓer sani nuweḍ. Akk-n ad ak-d-ḥkuγ, nekka acḥal n tikkal taggara n dduṛt deg yiwen n teklinit (clinique) n udawi n leεqel deg Tqubbet, anda Mass Laïhem tella tettṣ̣aḥ-it-id nnuba akk-n ad iqareε imuḍinen. Dγa twalad tagnit ay deg nella ? Aεsekṛiw ara d-yesεeddayen lεeskeṛ-ines d umejjay-amusnak (médecin-mathématicien) la qeddcen γef tusnakt (mathématiques) s tmaziγt deg teklinit n udawi n leεqel !\nAmek ay tgam akk-n ad tfernem awalen n tusnakt ?\nS umata, akk-a ay neqdec : awalen ara ilin deg tmawalt-nni (lexique) nefren-iten-id seg yimawalen (dictionnaires) d tnemmalin (index) n tektabin n tusnakt. Deg way-n yerzan tasuqilt (asṭerjem) n wawalen-nni γer tmaziγt, nebda-d, deg tazwara, la d-nettaddam awalen yeqqnen γer tusnakt yellan yagi deg Umawal (n tmaziγt tatrart). Sakk-in, nebda la d-nettnadi deg yimawalen imaziγen yemxallafen awalen d yiẓuran ay seg nezmer ad d-nezzullem (dériver) awalen i tusnakt. Awalen d yiẓuran-a nezzullem-d seg-sen awalen ijdiden s yiberdan-nni ay nennum nettseqdac-iten deg tmaziγt akk-n ad d-nezzullem s tmaziγt neγ daγen s ussuddes (composition). Awalen d yiẓuran-nni jjan-aγ ad d-nesnulfu kra n tserkmin n yirmen (classes de termes).\nAwalen ay d-nezzullem (dérivé) d wid ay ḥwajen medden akk-n ad γren neγ ad slemden tusnakt (mathématiques) deg uγerbaz (llakul) amenzu, deg tesnawit (lycée) akk d tesdawit (université) alama d turagt (licence). D acu kan, la nettwali dakk-n leqdic-nneγ d aneεruḍ kan yernu mazal nezmer ad t-nesselhu. Tamawalt-a (lexique) n tusnakt tga ciṭṭ n ṣ̣ṣ̣da deg Tmurt n Leqbayel, ddmen-tt kra n yiselmaden deg tesdawit d tesnawit, u bdan la d-ttarun ixfawen (chapitres) d temsirin (dduṛus) ikemlen n tusnakt s tmaziγt.\nMelmi kan ay tfukeḍ ajdel (thèse) n uduktuṛa γef wawalen ijdiden deg tmaziγt. Ayγer ay tferneḍ ad tqedceḍ γef temsalt-a ?\nMi ara yefren wemdan kra n temsalt, dima ttilin aṭas n ssebbat ay t-yessawḍen s ay-n : tikkwal d zzheṛ, tikkwal d beγγu ay yebγa ad yessen ay-n ur yessin ara, tikkwal d netta ay yerran ddhen-is γer wenrar-a neγ anrar-inna, daγen tikkwal, yefren kra n temsalt imi ay yegget fell-as wawal taswiεt-nni, neγ d tin ay d tamsalt ay γef llant aṭas n teftarin (documents) yettwarun, atg.\nNekk dima rriγ ddhen-iw γer tmawalt (lexique). Deg yiseggasen n 1970, lliγ d amagaz (abonné) deg Fichier de Documentation Berbère. Lliγ dima ttaddameγ tinqiḍin mi ara qqareγ idlisen (tiktabin) n FDB : ttaruγ awalen ur ssineγ ara, tinfalyin (expressions), inzan (proverbes), atg. Dγa akk-n ay ssawḍeγ ad ccaṛeγ acḥal n yittafttaren (cahiers) u lliγ la ttxemmimeγ dakk-n yiwen wass ad nefεen i kra, γas ma yehwa-as d nekk kan ara d-yestenfεen seg-sen. Ass-a mazal ḥemmleγ ad γreγ imawalen n tmaziγt akk-n qqaren medden ungalen (romans).\nBdiγ la d-ttarraγ ddehn-iw γer wawalen imaynuten cwiṭ cwiṭ asmi ay bdiγ la qqareγ idlisen am tjeṛṛumt n tmaziγt n Mouloud Mammeri, Amawal n tmaziγt tatrart, atg. Daγen, bdiγ la d-ttarraγ ddehn-iw γer wamek la ttseqdacen awalen imaynuten n Umawal : deg yisefran n Ben-Mohammed, deg ccna n teqbaylit amaynut, deg tsekla tatrart (littérature moderne), deg tesgilin n ṛṛadyu, atg.\nLa ttwaliγ dakk-n awalen imaynuten uraren dduṛ d ameqran ama seg yidis n wuguren ay tesεa tmaziγt deg tmawalt (lexique), ama deg ubeddel n lεeqleyya n wid yellan la qeddcen γef tmaziγt. Awalen imaynuten n tmaziγt sseknen-d dakk-n nezmer ad neqdec γef yiles amaziγ (d iles ay yesṛuḥen aṭas), awalen-a kksen-asen tikerrist (complexe) i yemdanen-a, u jjan-aγ ad nesseddu iles amaziγ γer sdat.\nDeg yiseggasen n 1970, aṭas n medden deg umussu (mouvement) amaziγ qbilen ara aṭṭuqqet n wawalen aεṛaben deg tmawalt n teqbaylit. Awalen-a ay d-yettwareḍlen seg taεṛabt llan la ten-ttwalin medden d « ammus ». Imedyazen, icennayen d yimura (écrivains) llan la ttnadin amek ara ssizedgen iles amaziγ, γas akk-n yella d awezγi ad t-ssizedgen s lekmal-is. Dγa, awalen imaynuten d nitni ay yeccuṛen ilem-nni, d nitni ay as-ixelfen i tmaziγt ay-n ay deg txuṣ̣ṣ̣. Ilmeẓyen rran-d ttaṛ ula seg yiles-nsen ladγa imi assqdec n wawalen imaynuten yessaweḍ-iten alama ay jjan kra n wawalen d imensayen (traditionnels) am wakk-n ay yesseḥṛes anrar n tenfalit (expression).\nAwalen imaynuten llan ttusseqdacen deg ṛṛadyu yettsawalen s tmaziγt, ama deg Ldzayer neγ deg Fṛansa, akk d yeγmisen (ijeṛnanen) isertiyen (politiques) n tmaziγt, Asalu d Amaynut, ay yebdan la d-tteffγen seg 1989 d asawen, d acu kan, seg wakk-n llan ttusseqdacen wawalen imaynuten deg ttawilat-a, alama ay yeqqel yiles-nni ay ttseqdacen deg-sen ur yesεi ara akk sser.\nD ay-a ay iyi-yejjan ad εerḍeγ ad fehmeγ xir ugur-a, u ad d-aruγ tacrawt (bilan) fell-as. Dγa yella yessefk fell-i ad γreγ awalen-a imaynuten, ad d-nadiγ laṣ̣el n wawalen-nni ay d-yettussumren (proposés), d acu-tent tentalyin (dialectes) ay seg d-ttwaddmen, ad srekmeγ (classer) awalen-nni imaynuten, ad ḥesbeγ acḥal n wawalen yellan seg yal ṣ̣ṣ̣enf, ad ẓreγ amek d wanect ttusseqdacen u ad ẓreγ d acu-tent tmeẓla (caractéristiques) akk n way-a.\nDaγen, u d ay-n ibanen, llant ssebbat yugaren ay-a : tamsalt-a yegget fell-as wawal deg tallit-nni yernu mazal ar tura tecγeb-aγ. Akk-n yebγu yili, tamawalt (lexique) n tmaziγt mazal teḥwaj ad tettusseqεed. Lliγ daγen bγiγ ad d-εeyyneγ γef kra n tγawsiwin ay lliγ la tent-ttwaliγ d yir-itent deg wesnulfu n wawalen imaynuten. Lliγ ẓriγ dakk-n greγ iman-iw deg yiwet n temsalt “yeḥman », ay γef mgerraden leṛyuy, yernu iberdan ay yes nezmer ad nefru tamsalt-a ggten alama ay d ay-n kan.\nAnwa ay d-igan Amawal n tmaziγt tatrart yernu ayγer ur d-iris ara deg-s yisem n umeskar (auteur) ?\nAmawal n tmaziγt tatrart tga-t-id yiwet n terbaεt n ṛebεa n yemdanen : Mouloud Mammeri, Amar Zentar, Mustapha Benkhemmou d Amar Yahiaoui. Llan wid yellan ttekkayen deg-s sya γer da. Mouloud Mammeri yellan d aselmad deg tesdawit n Ldzayer yella daγen deg tallit-nni [deg tezwara n yiseggasen n 1970] d anemhal (directeur) n CRAPE. Tlata-nni niḍen llan d inelmaden.\nTikkelt tamezwarut anda ay d-yeffeγ (deg 1974, deg Ldzayer tamaneγt), tazzwart (préface) d uεeyyen ay d-yeddan deg Umawal-nni d Mouloud Mammeri ay tent-ikebben (ay ten-yestenyan). D acu kan, asmi ay as-εawden assuffeγ deg Tenmiregt (Coopérative) n Imedyazen deg 1980, ur d-yeddi ara akk deg-s kra n yisem.\nUqbel ma εawden-as-d assuffeγ s cwiṭ, mlaleγ-d Mouloud Mammeri d zzheṛ kan deg Paris, deg Quartier Latin, dγa nniγ-as dakk-n atni la d-ssewjaden ad εawden ad d-ssuffγen Amawal-nni. Mouloud Mammeri yegguma ad d-yeddu yisem-is deg tduli (couverture) n wedlis-nni neγ sdaxel-s. Nekk nniγ-as dakk-n lemmer ad d-yeddu yisem-is deg-s, medden ad t-amnen neγ ad yenz xir, maca netta yenna-iyi-d dakk-n lemmer Amawal-nni ad yenfeε medden deg kra, ad yenz γas ur d-itteddu ara deg-s yisem n umeskar (auteur). Yenna-d dakk-n lemmer ad d-yeddu deg-s yisem-is, ad rnun kan ad nzen wazal n xemsin n tsukan (exemplaires) seg-s. Daγen, yegguma ad t-id-nessuffeγ u ad d-teddu deg-s tefyirt am “D adlis ay γef teqdec terbaεt n yimeskaren s ddaw n tmehla (direction) n Mammeri », atg.\nLlan daγen yedlisen n wawalen imaynuten ay d-ssuffγen Yimeṛṛukiyen d Yimucaγ.\nD tidet. Awalen imaynuten ur d-nnulfan ara deg teqbaylit kan. Deg tezwara n yiseggasen n 1980, γef lemtel, ffγen-d yedlisen γef wawalen imaynuten deg Mali d Niger deg wenrar n tusnakt (mathématiques) n weswir amenzu (niveau primaire). Deg Meṛṛuk, tettwaga-d tsuqilt (asṭerjem) n Tseγrut Tameγradit n Yizefan n Wemdan γer tmaziγt deg 1990, d tin ay d-iga Hassan Id Balkasm yellan d abugaṭu u d amedyaz ; imeskaren (auteurs) uwyen-d awalen seg Umawal n tmaziγt tatrart, am wakk-n ay d-bnan awalen imaynuten niḍen ay llan ḥwajen-ten. Deg 1993, Belaïd Boudris iga-d daγen tamawalt n usselmed ; ula d netta yugem-d awalen seg Umawal am wakk-n ay d-yessumer awalen d yezwiren (préfixes) imaynuten. Ula deg Ldzayer, asnulfu n wawalen maci ala d Leqbayel ay d-yelhan id-s. Massa Tassadit Yacine tenna-iyi-d dakk-n tella yiwet n terbaεt n Yemẓabiyen gan-d umuγ (liste) n wawalen imaynuten, werεad d-teffiγ.\nUla d asseqdec n wawalen imaynuten maci d ay-n yellan kan deg Tmurt n Leqbayel : kra n yicennayen icawiyen ttseqdacen awalen yellan deg Umawal n Tmaziγt Tatrart. Deg Meṛṛuk, awalen imaynuten la ttusseqdacen deg weγmis (ajeṛnan) adelsan Tasafut, tasγunt (revue) Tifawt, deg ccna amaziγ n Meṛṛuk, deg tesgilin n ṛṛadyu u seg melmi kan daγen deg yisalan n tilibizyu. Ama deg Meṛṛuk neγ deg Ldzayer, asseqdec n wawalen imaynuten yeqqel d taγawsa n menwala, ladγa deg tγawsiwin ay d-yettwagan akk-n yelha.\nD acu tettmeyyizeḍ deg wezgen-agi n lqern ay iεeddan deg usseqdec n wawalen imaynuten ?\nDima yewεeṛ ad d-tgeḍ tacrawt (bilan) γef yinurar anda ur tezmireḍ ara ad as-tessinfeḍ i tmuγli-inek tudmawant (personnelle).\nAkk-n d-tenniḍ, azgen n lqern ay-a seg wasmi ara ttusseqdacen wawalen imaynuten deg tmaziγt imi idlisen imezwura ay deg d-ddan ffγen-d deg 1945, d wid n ccnawat iγelnaẓriyen (nationalistes) yettwarun s tmaziγt (amur ameqran deg-sen d Yidir Aït Amrane ay ten-yuran).\nSeg wass-nni ar ass-a, asseqεed n tmawalt (lexique) iḥuza-d aṭas n yinurar : inurar imuta (généraux) am tussniwin talsiyin (sciences humaines) deg Umawal n tmaziγt tatrart (M. Mammeri), tusnakt (mathématiques, am deg Ldzayer d Niger, 1984), tasnamurt (géographie – adlis yura Slimane Touati yernu werεad d-yeffiγ), ddin (tisuqilin n Yinjil d Leqran s teqbaylit), tasenselkimt (informatique), atg.\nS umata, ugar n 7000 n wawalen ay d-yettusnulfan, kra n tmiḍa (tmeyyatin) seg-sen la ttusseqdacen tikkwal, u ala kan kra n tmerwin (dizaines) seg-sen ay yeqqlen mechuṛit cwiṭ. Awalen imaynuten ay d-snulfan deg tmaceγt (tatergit, deg Mali d Niger) ur ggten ara, d acu kan, awalen-a nnulfan-d deg leqdicat unṣ̣iben (officiels) imi tamaceγt d iles aγelnaw deg snat-a n tmura. Leqdicat ay yettwagan γef wawalen imaynuten deg Ldzayer d Meṛṛuk nnulen aṭas n yinurar s umata, d acu kan, ttwagant-d deg tegnatin iweεṛen, anda tasnakta (idéologie) tella mgal (contre) n tmaziγt. Ama deg Ldzayer, ama deg Meṛṛuk, asseqεed n tmawalt (lexique) mazal la yettkemmil kan mebla aḥkim. Seg wasmi ay d-yebda wesnulfu n wawalen deg tmaziγt, xemsin n yiseggasen ay-a, deg snat-a n tmura, wid ay d-yesnulfuyen ttgen leqdic d iwizi (volontaire, bénévole) u akk-n ay asen-yehwa.\nDeg way-n yerzan timawalin-nni (lexiques) n wawalen imaynuten s timmad-nsent, nezmer ad nger tamawt dakk-n wid ay tent-igan malen γer ussizdeg n yiles amaziγ seg wawalen ibeṛṛaniyen, zgan ttekksen akk awalen ay d-yettwareḍlen seg yilsawen ibeṛṛaniyen, qrib ulac akk isilγen infaliyen (formations expressives) yernu zgan la d-snulfuyen awalen s uεaned n tefṛensist : aεaned deg taggayin n tseddast (catégories syntaxiques), aεaned deg usemmi i tγawsiwin, aεaned deg temṣ̣ukin tuddisin, aεaned deg tewsatin (genres), atg. Daγen, mi ara ttseqdacen awalen-a imaynuten, am deg tγamsa tasertit (presse politique) s teqbaylit, ttseqdacen-ten swaswa kan akk-n ay ten-ttseqdacen deg tefṛensist, d ilugan n tseddast (règles de syntaxe) n tefṛensist ay ttseqdacen, dγa d ay-a ay ten-yessawḍen ad d-arun kra n tγawsiwin s tmaziγt d awezγi ad ttwafehment.\nTimawalin (lexiques) ay d-yettwagan, lemmer ad tent-neddem yiwet yiwet, nezmer ad d-naf deg-sent aṭas n tγawsiwin ay deg xuṣ̣ṣ̣ent : nezmer ad naf deg-sen yiwen n wawal yesεan sin neγ ugar n lemεani yemxallafen, yernu liḥalat am tigi ggtent deg Umawal n tmaziγt tatrart, yernu llant ula deg tmawalt-nni n tusnakt tafṛensist-tamaziγt ay d-yeffγen deg Ldzayer deg 1984, u deg tussna am tusnakt (mathématiques), ay-a d ay-n ur nezmir ad yettwaqbel. Nnig leεyub-a ay γef nezmer ad d-nini dakk-n qqnen γer lexṣ̣aṣ̣ n ttawil deg tallit-nni, nezmer ad d-nernu dakk-n awalen imaynuten ttwaεezlen ama seg yidis n tesnalγa-nsen (morphologie), ama seg yidis n lemεani-nsen ma nquren-iten γer wawalen ay nettseqdac yal ass [meḥsub banen dakk-n mxallafen γef wawalen imaziγen n yal ass].\nDaγen, umuγ (listes) n wawalen ay d-yettwafrnen akk-n ad d-ttussuqqlen γer tmaziγt deg yal tamawalt (lexique) yemxallaf seg tmawalt γer tayeḍ d lxilaf d ameqran : yella lxilaf gar awalen n Umawal n Tmaziγt Tatrart d wawalen d-yeddan deg Tmawalt n Tusnakt, yella lxilaf gar n Umawal d way-n ay d-yeffγen deg Meṛṛuk, yella daγen lxilaf gar n Umawal d wumuγ-nni n wawalen imaynuten ay d-gan Yemẓabiyen, win ay d-bedreγ uqbel, atg. Lxilafat-a rzan timiḍa (timeyyatin) n wawalen. Ay-a yesskanay-d dakk-n lxilaf gar tentalyin (dialectes) yezmer ad yernu ma yella nkemmel la nqeddec γef usseqεed n tmawalt n tmaziγt yal yiwen seg tama-s yernu mebla ma nemlal.\nD acu kan, llant daγen tγawsiwin yelhan deg wesnulfu n wawalen. Γas ma yella asnulfu n wawalen imaynuten deg tmaziγt ixuṣ̣ṣ̣, maca ay-n yettwagan deg wezgen n lqern-agi iεeddan yuklal tajmilt. Ay-a yeldi-aγ iga-aγ abrid akk-n ad nekcem γer yiwen n wenrar s wazal-is yernu yewεeṛ, nessaweḍ ad d-neg deg-s kra n leqdicat ifazen, u nnig way-a akk, asnulfu n wawalen yejja-aγ ad neεreḍ akk iberdan yellan, iberdan akk ay nezmer ad ten-nesseqdec akk-n ad d-nebnu awalen imaynuten s tmaziγt. D ay-a ay aγ-yejjan ad d-nessekcem kra n yiferdisen (éléments) d imaynuten am yezwiren (préfixe) d yedfiren (suffixe) ay aγ-yejjan ad neslugen (régulariser) tiserkmin (classes) n wawalen. Daγen, yessefk ad d-nger tamawt dakk-n wid ay d-yesnulfan awalen imaynuten s tmaziγt, qedcen i wakk-n awalen-a ad ttusseqdacen deg wakk tintalyin (dialectes). Ma yettwaga leqdic-a akk-n yessefk, ay-a yezmer ad yessenqes imgerraden (lxilafat) yellan gar tentalyin u ad tent-yesdukkel deg wawalen imaynuten.\nD acu ay d-tettsumureḍ* ad t-neg akk-n ad nefru ugur-a ?\nAkk-n ad ak-d-iniγ tidet, ur ẓriγ ara ma yella isumar udmawanen (propositions personnelles) ara d-fkeγ deg wenrar am usseqεed n yiles (aménagement linguistique) zemren ad sεun kra n wazal, lmizan neγ ljehd ara ibeddlen tiγawsiwin\nDeg tmura niḍen neγ deg tmura irebḥen akk-n ay as-qqaren deg teqbaylit, asseqεed n yiles (aménagement linguistique) neγ n kra n tsenfelt (variante) n yiles-nni d ccγel ay yes d-ilehhu Uwanak (ddula), tisdawiyin d wudusen izuyaz neγ usligen (organismes publics ou privés), tideblin (administrations), yernu ccγel am wa yeḥwaj ttawilat d imeqranen ama seg yidis n yemdanen neγ seg yidis n temṣ̣ukin (structures) ara yesseddun u ad ḍefren asnerni n yiles deg wenrar, atg.\nNekni γer-neγ, d asgijji n yiles ay γef yessefk ad d-nessiwel, maci d asseqεed-ines, ladγa deg way-n yerzan tamaziγt !\nMaca yessefk ad neεreḍ ula d nekni ad neg ccγel-a akk-n yessefk. Isumar-inu (propositions) qqnen γer sin n yeswiren (niveaux).\n1. Yella weswir n beṛṛa ay deg yessefk ad neεreḍ ad nesseqreb wagar-asen : imnuda (wid yettnadin), tisuda (insititutions) yettseqdacen awalen imaynuten (am ṛṛadyuwat d tilibizyuwat timeṛṛukiyin d tdzayriyin, wid yettarun deg tesγunin d yeγmisen n tmaziγt, atg.), imura (wid yettarun idlisen), imedyazen, inuẓar (ifennanen), atg. Deg wanect-a, yessefk ad d-neg tacrawt (bilan) n way-n yeḥwaj yal yiwen d way-n yettseqdac, ad neεreḍ ad nesdukkel awalen ay yettseqdac yal yiwen, ad d-neg isenfaren (projets) icerken n leqdic (ay deg ara mεiwnent wagar-asent tmura n Tmazγa, wid yellan deg yal tamurt d wid iqeddcen deg yal anrar n leqdic). Tigi akk d tiγawsiwin timezwura iḥaren, d tid ay yes yessefk ad nebdu. Mi ara nmuqel γer mebεid, attekki n tesdawiyin tiγelnawin (nationales) ama deg Ldzayer neγ deg Meṛṛuk, akk d tbeṛṛaniyin (am INALCO) d ay-n ay izemren ad d-yurar dduṛ d ameqran deg wenjaṛ n webrid amatu (general) ara naγ akk-n ad nesseqεed iles, amek ara neqdec i lmend n way-a u d acu-tent tγawsiwin ay yes yessefk ad nezwir. Deg wenrar, tiddukliwin timaziγin d ttawilat n uxebber zemren ad uraren dduṛ n tqenṭert gar wid akk ay d-yelhan d usseqεed n yiles akk d wegdud-nni ara yesqedcen iles-nni.\nD ay-n ibanen dakk-n yewεeṛ aṭas ad d-nessebded akk ay-a u ad t-nesseddu akk-n yessefk, maca la ttwaliγ dakk-n nezmer ad d-nebdu s kra, γas d amecṭuḥ : ad d-nebdu leqdic ay deg ara mlilen Yidzayriyen d Yimeṛṛukiyen, u ad nessemγer tarbaεt cwiṭ, cwiṭ akk-n ad d-nernu γer-s daγen Imucaγ n Niger d Mali.\nD acu kan, yessefk ad d-nger tamawt dakk-n ma nessebded-d timṣ̣ukin-a (structures) n usseqεed n tutlayt, yessefk fell-asent ad ddunt s leḥder yernu ur tteqqlen ara d timestulin (tijadeṛmiyin) n yiles.\nYessefk daγen ad ikemmel weḥṛas n Yiwunak (ddulat) akk-n ad steεṛfen s tmaziγt s wudem unṣ̣ib (official) u ad as-fken ttawilat ay teḥwaj maci ala i wakk-n kan ad temneε seg wengar wanag ula i wakk-n ad tennerni.\n2. Yella weswir n daxel ay deg, γef leḥsab-iw, yessefk ad nesseγti (ad nṣ̣eḥḥeḥ) kra n leεyub yellan deg leqdicat yettwagan yagi : ur yessefk ara ad nkemmel ad nettnadi assizdeg n yiles d tukksa n wawalen ay d-yettwareḍlen seg yilsawen ibeṛṛaniyen, ur yessefk ara ad nerr deg rrif isilγen infaliyin (formations expressives) neγ iberdan n wesnulfu n wawalen imaynuten deg lmeεna, atg. Ay-n ay d-yennulfan yagi nezmer ad t-nesseqεed s umata. Nezmer daγen ad nesnerni iberdan n wesnulfu n wawalen : nezmer ad nessmed (completer) timawalin (lexiques) n tentalyin (dialectes), nezmer daγen ad d-nebnu awalen s yiẓuran imaziγen ara nesdukkel d yewṣ̣ilen (affixes) ibeṛṛaniyen (igrigiyen neγ ilatiniyen). Daγen, yessefk ad d-nawi ugar n wawalen seg tentalyin timaziγin n Ugafa [imi, uqbel, seg asnulfu n wawalen imaynuten yettseqdac aṭas tamaceγt]. Deg way-n yerzan asseqdec n wawalen imaynuten, yessefk ad asen-nessγer i yineγmasen (imesjeṛnanen) awalen-a imaynuten yernu yessefk ad d-nessuffeγ idlisen d imaglayen (sérieux) ara zemren ad ten-afen u ad ten-γren wid ay nettsaram ad sqedcen awalen-a, atg.\nTzemreḍ ad aγ-d-tiniḍ d acu-ten lecγal yezwaren ay yessefk ad ten-neg deg wenrar n tmaziγt ? Ladγa deg way-n yerzan asnulfu n wawalen imaynuten ?\nDeg wenrar n tmaziγt … tuttra-a tennul aṭas aṭas n temsal. Deg way-n yerzan asseqεed n tmawalt (lexique), nekk ttwaliγ dakk-n, lemmer d lebγi, ad neḥbes ciṭṭaḥ asnulfu n wawalen, u ad neṛju ar d-taweḍ tegnit ay deg ara d-lhun yid-s wid iwatan i wanect-a. Maca ẓriγ dakk-n tikli-inu ur teddi ara d way-n yellan, imi deg tidet, iles ur yettṛaju ara.\nDeg way-n yerzan asseqdec, ttsarameγ dakk-n wid yettseqdacen awalen imaynuten, ad ten-sqedcen kan s ttawil, ladγa imesqedcen iqbayliyen, d acu kan, ay-a yeqqen γer yal yiwen deg-neγ, ladγa wid yettarun deg tesγunin d yeγmisen akk d yineγmasen (imesjeṛnanen) : assizdeg n yiles d tukksa n wawalen ay d-yettwareḍlen seg yilsawen ibeṛṛaniyen d axeṣ̣ṣ̣ar ay as-fkan i tmaziγt …\nAm deg wakk inurar niḍen, ay-n iḥaren netta d tamuγli γer mebεid, d ay-n ara inefεen i uzekka d slazekka ay yezwaren, u deg tegnit-a qesdeγ-d dakk-n yessefk ad d-nessebded timṣ̣ukin (structures) n leqdic d wesnerni ara iqeddcen γef tmaziγt s umata, i Yimaziγen akk-n ma llan.\nD tadiwennit ay d-iga Saïd CHEMAKH\nParis/Montréal, Fuṛaṛ-Meγres 1995\nTeffeγ-d deg Imazighen Ass-a uṭṭunen 2-3, Paris, 1995, isebtar 24-28.


Q=12	C=12	SS=0	LS=12	PS=0	DC=0	LC=0	SD=0	BS=1	G0=3	G1=3	G2=2	DLID=ber_Latn	BODY=Publie le 21-06-2021\nilmend n wahil n teẓrigin n usqamu unnig n timmuzɣa n uzgen n useggas-a 2021, ffɣen ɣer teẓrigin n usqamu imira sḍis(06) n yedlisen imaynuten yerzan tigemmi taseklant tamaziɣt. idlisen-a d taḥawact n umahil lqayen yettwaxedmen ilmend n uḥraz n tgemmi, yettwarun s tantaliwin n tmaziɣt, rnu ɣer-s yella-d umahil n tsuqilt n yeḍrisen-a d usrusu n usekles imesli.\nidlisen-a imaynuten d :\n1-aḥric amezwaru n tsuqilt n leqran ɣer tmaziɣt « Ḥizb ssabiḥ » yettwaxedmen ilmend n ugraw n umahil d-yellan akked uɣlif n tesreḍt d lewqaf.\n2-amud n ccnawi iɣelnaẓriyen s tmaziɣt n Mohamed idir At Amrane, d iḍrisen yuran d tsuqilt-nsen ɣer taɛrabt d tmaziɣt. amahil-a yella-d s lmenddad n Mass Si El Hachemi Assad.\n3-kuẓ (04) n tenfusin s tmaziɣt, n temnaḍin n Icenwiyen, n wawras, d tmurt n leqbayen, s tantala n yal tamnaḍt. D iḍrisen yettwasuqlen ɣer tutlayin yemxallafen, am akken ttwaskelsent tenfusin-a ṣ yimesli.\nتحتضن ولاية باتنة الاحتفالات الرسمية والوطنية، بعيد رأس السنة الأمازيغية، "أمنزو ن يناير"2971/ 2021\nبيان صحفي بإقتراح من المحافظة السامية للأمازيغية، تحتضن ولاية باتنة الاحتفالات الرسمية والوطنية، بعيد رأس السنة الأمازيغية، "أمنزو ن يناير"2971/ 2021، وذلك خلال الفترة الممتدة بين 9 و13 جانفي 2021…


Q=5	C=5	SS=0	LS=0	PS=0	DC=2	LC=0	SD=0	BS=0	G0=33	G1=8	G2=3	DLID=ber_Latn	BODY=Tadyant n Mḥend u Bujemaɛ (V) – Kabyles.com\nAccueilKabylophonieTadyant n Mḥend u Bujemaɛ (V)\nNettat telha-d d cceɣl-is, teddem-d sniwa ɣef rsen ifenjalen n lqahwa yesrugguten, twehha-asen-tt akken ad ddmen yal yiwen ufenjal-is. Iẓẓel Ṭaher iɣil-is, iṭṭef-d sniwa dɣa ifeṛṛeq kul wa s wayla-s. Bdan lla jeɣɣmen si leqhawi nsen u tkemmilen umbɛad ameslay. Yak tura amuḍ in gan-as ddwa is ilaqen; tegwra-d kan tura ar ufus n Ṛebbi. Qqimen-as i tissit n lqahwa akken armi d-tuli tafrara; ma d imensi nni yiwen mačči yewwet-d wul-is ar tgwella tennawel s uɣiwel. Nna Tasaɛ dit ur terra ula ddhen-is ma meṛṛiɣ neɣ messus, acku telha-d kan d wergaz-is iẓẓelen di tesga. Yak tageswaḥt, ḥaca winna i tesɛa; ula d dderya ulac ar ɣurs-en, maca ur iban ma d nettat neɣ d netta id imɛi qeɣ. Tura attan tamrilt teqqar-d d kuẓ (4h) segmi is-yeṛqa aman; yeswaten Mḥend u Bujemaɛ, yeɣli imaren af yiwen uberdi mačči yuki-d. Ula d ajafjef (alejlej) ur s-slan ara segimiren. Inṭeq-d Ccix, inna: Waqila teɣli-d ccfa af umuḍin agi amerbuḥ! Tasaɛdit terra-yas-id:\n– Ih a Ccix Aɛli, waqila ifka-d Ṛebbi tawwurt ncallah, ur yettɛṭṭil ara ad yekker! Dda Saɛid ikkemmel-d seg awal, ula d netta:\n– Tura atan ccwi ma yebɣa Ṛebbi, ters-d talwit; ass atan tuli-d tafrara, nekni a nekker a sahel, am-neǧǧ talwit kemm akk d umuḍin agi.\nTasaɛdit tebɣa ad ernu-n kra n wakud, acku tewḥec ciṭṭuḥ ma ǧǧan-tt-id weḥdes. Kren yiwen yiwen, Dda Saɛid ak d Ccix refden-d ibernas-nsen, qelleben-d isebbaḍen-nsen yeqqimen zzat n tewwurt. Lsan-ten, tawurt tefka-ten, segwran-as-id lehna d ccfa i wexxam n Nna Tasaɛdit. Di berra, mazal itran seg igenni, inteq Saiɛd Nat u Meẓyan ar Ccax Aɛli, yenna:\n– Ad yeddu yid-k Ṭaher-agi inu?! Ak isaɛef alamma d axxam-ik.\nCcix yugi, irra-as:\n– Mdah a agma! Zemreγ ad dduγ iman-iw, yak ula d tura ulac lweḥc yernu atan yuli wass.\nCcix Aɛli isubb ar ubrid n Ugelmim n At u Kella, hatan-kan iḍall ar lmelk n At Aɛmer Waɛli s nnig n d tasift n Vuqfa.\nMa d Taher ak d baba-s, hat-kan kecmen s axxam-nsen. Deg uxxam n Nna Tasaɛdit, nettat tfuṛṛes mi yelwet wergaz-is, mazal-it yeṭṭes. Tekker terna yassen adles i yzgaren i isqelwiḥen deg udaynin. Zayla daγen i ixuṣṣ-itt walim; tesmar-as kra si tcekkart ar lmedwed-is i d-yezgan rrif n tewwurt udaynin; s yenna ibda awerrem am-in yettqeẓẓen taga neγ taγeddiwt akken ttazegzawt. Tekker diγen ar tγ eṭṭen terna-yasent kra n talawt akken ad dhunt tid ur neggan ara. Yak ma yuḍen yiwen imi deg sin kan, ulac win ara i yeɛiwen-n wayeḍ. Akk-a ay d axxam n Dda Mḥend akk d Nna Tasaɛdit.\n15 août 2012 Hand Kabylophonie 0\nAss-a, Lmulud mi id-ikker, ibna ad ibeddel amekkan anda ara d-isew lqahwa-s: di Lqahwa n Dda Aɛmer, id-yusan deg ubrid ansi i yttek yal ass. Yettwali-tt kan mara i yɛaddi ar lxedma-s. Illa ikeččem dayem […]\neleifend tristique ut venenatis, in consequat. ipsum massaUA-10888605-2